	Číslo zmluvy:
ZMLUVA O ZDRUŽENEJ DODÁVKE ZEMNÉHO PLYNU
uzavretá podľa zákona č. 251/2012 Z. z. o energetike a o zmene a doplnení niektorých zákonov, 
vyhlášky Úradu pre reguláciu sieťových odvetví č. 208/2023 Z. z., ktorou sa ustanovujú pravidlá pre fungovanie vnútorného trhu s plynom, obsahové náležitosti prevádzkového poriadku prevádzkovateľa siete a prevádzkovateľa zásobníka a rozsah obchodných podmienok, ktoré sú súčasťou prevádzkového poriadku prevádzkovateľa siete, v znení neskorších predpisov a v spojení s § 269 ods.2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)
(ďalej len „zmluva“)

medzi zmluvnými stranami
Obchodné meno spoločnosti/Názov organizácie, so sídlom ulica, číslo, PSČ, mesto, Slovenská republika, IČO: ___, zastúpená ___, zapísaná v obchodnom registri Mestského súdu ___, Oddiel: __ Vložka č. _____/zriadená hlavným mestom Slovenskej republiky Bratislava, číslo účtu __, kontaktná osoba: meno, email, telefónne číslo
(ďalej len „odberateľ“)
a
Obchodné meno spoločnosti, so sídlom ulica, číslo, PSČ, mesto, Slovenská republika, IČO: ___, zastúpená ___, zapísaná v obchodnom registri Okresného súdu ___, Oddiel: __ Vložka č. __, číslo účtu __, kontaktná osoba: meno, email, telefónne číslo
(ďalej len „dodávateľ“)
(ďalej spoločne len „zmluvné strany“)

Preambula 

1. Táto zmluva sa uzatvára ako výsledok centrálneho verejného obstarávania v zmysle príslušných ustanovení zákona  č. 343/2015 Z. z. o verejnom obstarávaní a o zmene a doplnení niektorých zákonov (ďalej „ZVO“), realizovaného obchodnou spoločnosťou Technické siete Bratislava, a.s., sídlom: Primaciálne nám. 1, 814 99 Bratislava, IČO: 54 302 102, na predmet zákazky „Dodávka zemného plynu pre Hlavné mesto SR Bratislava a organizácie v jeho pôsobnosti“ (ďalej len „zákazka“). Oznámenie o vyhlásení verejného obstarávania zákazky bolo zverejnené v Úradnom vestníku Európskej únie, č. .........., zo dňa .............., pod značkou ................

2. Dodávateľ prehlasuje, že v prípade že sa na neho vzťahuje povinnosť zápisu do registra partnerov verejného sektora, je a počas celého trvania zmluvy ostane zapísaný v registri partnerov verejného sektora v súlade s ust. § 11 ZVO. Dodávateľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení zmluvy bol počas celého trvania zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej „ZRPVS“), ak sa na neho povinnosť zápisu vzťahuje.

Článok I
Predmet zmluvy
1. [bookmark: bookmark0][bookmark: bookmark1]Predmetom tejto zmluvy je záväzok dodávateľa po dobu účinnosti tejto zmluvy:
a) dodávať zemný plyn (ďalej len „zemný plyn“ alebo „plyn“) do odberných miest odberateľa špecifikovaných v neoddeliteľnej prílohe č. 1 tejto zmluvy (ďalej len „príloha č. 1“) (ďalej len „odberné miesto“ alebo „OM“) za podmienok dohodnutých v tejto zmluve a podľa Všeobecných obchodných podmienok vydávaných dodávateľom, ktorých znenie platné a účinné v deň uzavretia tejto zmluvy tvorí neoddeliteľnú prílohou č. 2 tejto zmluvy (ďalej len „príloha č. 2“), (ďalej len „dodávka plynu“)
b) [bookmark: bookmark2]prevziať za odberateľa zodpovednosť za odchýlku za odberné miesto voči zúčtovateľovi odchýlok,
c) [bookmark: bookmark3]zabezpečiť pre odberateľa distribúciu plynu a služby spojené s dodávkou plynu (ďalej len „distribučné služby“)
	(ďalej spolu len ako „predmet zmluvy“)
2. [bookmark: bookmark4]Predmetom tejto zmluvy je tiež záväzok odberateľa dodaný zemný plyn odobrať a zaplatiť za predmet zmluvy cenu špecifikovanú v článku IV. tejto zmluvy.
3. Dodávateľ sa tiež zaväzuje, že na základe splnomocnenia odberateľa bez zbytočného odkladu a s vynaložením odbornej starostlivosti zabezpečí všetky právne a administratívne úkony spojené so zmenou dodávateľa počas účinnosti tejto zmluvy a získa pre odberateľa historické dáta o priebehu odberu.
4. Dodávateľ sa zaväzuje, že na pokyn odberateľa bez zbytočného odkladu a s vynaložením odbornej starostlivosti zabezpečí všetky potrebné náležitosti s prihlásením alebo zrušením odberného miesta u prevádzkovateľa distribučnej sústavy počas účinnosti tejto zmluvy.
5. Zmluvné strany sa dohodli, že ustanovenia tejto zmluvy majú prednosť pred Všeobecnými obchodnými podmienkami dodávateľa, Reklamačným poriadkom dodávateľa, cenníkmi dodávateľa, internými predpismi dodávateľa a akýmikoľvek inými dokumentmi dodávateľa, a to bez ohľadu na to, či sú označené ako príloha tejto zmluvy alebo či na ne táto zmluva odkazuje. Všeobecné obchodné podmienky dodávateľa sa použijú výlučne subsidiárne, len v rozsahu, v akom nie sú v rozpore s touto zmluvou, nezhoršujú postavenie odberateľa a nezakladajú odberateľovi žiadnu novú platobnú povinnosť, sankciu, poplatok, záväzok minimálneho odberu, právo dodávateľa na jednostrannú zmenu zmluvných podmienok, obmedzenie práv odberateľa alebo obmedzenie zodpovednosti dodávateľa. Akékoľvek ustanovenie Všeobecných obchodných podmienok dodávateľa alebo iného dokumentu dodávateľa, ktoré je v rozpore s touto zmluvou alebo ktoré je pre odberateľa menej priaznivé ako táto zmluva, sa na tento zmluvný vzťah nepoužije.
[bookmark: bookmark7]
Článok II
[bookmark: bookmark5][bookmark: bookmark6][bookmark: bookmark8]Dodávka plynu
1. [bookmark: bookmark10]Zmluvné strany sa dohodli, že dodávateľ je povinný začať dodávať predmet zmluvy odo dňa 01.01.2027 od 00:00 hod. SEČ. Stav príslušného meracieho zariadenia k tomuto okamihu bude zaznamenávaný v písomnom protokole potvrdenom zástupcami oboch zmluvných strán. Povinnosť dodávateľa dodávať plyn do novo pripojeného OM však nevzniká skôr, ako je OM pripojené do distribučnej siete Prevádzkovateľa distribučnej siete (ďalej len „PDS“), čo potvrdzuje montážny list meradla podpísaný PDS a kontaktnou osobou odberateľa, uvedenou v záhlaví tejto zmluvy.
2. Predpokladané množstvo dodávaného zemného plynu je odvodené od priemernej spotreby odberateľa vo všetkých jeho odberných miestach (uvedených v prílohe č. 1) za maximálne posledné 4 kalendárne roky predchádzajúce kalendárnemu roku, v ktorom bola uzatvorená táto zmluva, pričom pri jeho stanovení boli zohľadnené aj organizačné zmeny realizované v období pred uzavretím tejto zmluvy, ktoré majú alebo môžu mať vplyv na celkový objem odberu zemného plynu, ako aj predpokladaný vývoj spotreby počas trvania tejto zmluvy.
3. Zmluvné množstvo zemného plynu (ďalej len „ZM“) pripadajúce na jednotlivé OM odberateľa podľa tejto zmluvy, prípadne denné maximálne množstvo (ďalej len „DMM“) a percentuálne podiely, resp. váhy odberu plynu zo ZM, pripadajúce na jednotlivé kalendárne mesiace pre každé príslušné OM odberateľa, ako aj údaje o celkovom objeme zemného plynu určenom pre všetkých odberateľov zapojených do verejného obstarávania zákazky, si zmluvné strany dohodli v prílohe č. 1 tejto zmluvy. Na účely tejto zmluvy sa spoločným zmluvným množstvom (ďalej len „SZM“) rozumie súhrn zmluvných množstiev zemného plynu určených pre všetkých odberateľov zapojených do verejného obstarávania zákazky podľa predchádzajúcej vety, a to za príslušné vyhodnocovacie obdobie. Vyhodnocovacím obdobím sa rozumie obdobie jedného kalendárneho roka.
4. Množstvá odberu zemného plynu počas zmluvného obdobia uvedené v prílohe č. 1 tejto zmluvy nie sú fixné. Odber zemného plynu sa na účely vyhodnotenia množstiev podľa tejto zmluvy posudzuje v rámci flexibilného pásma SZM vo výške ± 20 % zo SZM dohodnutého pre všetkých odberateľov zapojených do verejného obstarávania zákazky. 
5. Dodávateľ vyhodnocuje ZM odberu plynu súhrnne za celý objem zemného plynu určený pre všetkých odberateľov zapojených do verejného obstarávania zákazky, a to ako spoločné zmluvné množstvo za dohodnuté vyhodnocovacie obdobie. Spôsob vyhodnotenia SZM za vyhodnocovacie obdobie je dohodnutý v prílohe č. 3 tejto zmluvy.
6. Odberateľ sa zaväzuje v rozsahu podľa tejto zmluvy:
· odobrať ZM zemného plynu pripadajúce na jeho OM podľa prílohy č. 1 tejto zmluvy počas vyhodnocovacieho obdobia, pričom množstvá uvedené v prílohe č. 1 tejto zmluvy nie sú fixné a posudzujú sa v rámci spoločného vyhodnocovania SZM podľa tejto zmluvy, 
· svojím odberom nespôsobiť, resp. nepodieľať sa na tom, aby skutočný celkový odber zemného plynu všetkých odberateľov zapojených do verejného obstarávania zákazky za vyhodnocovacie obdobie prekročil hornú hranicu flexibilného pásma SZM, t. j. viac ako 120 % SZM, alebo nedosiahol dolnú hranicu flexibilného pásma SZM, t. j. menej ako 80 % SZM, 
· neodobrať v príslušnom OM stredného odberu alebo OM veľkoodberu (ďalej v texte zmluvy OM stredného odberu a OM veľkoodberu spoločne označované ako „OMV“) v ktoromkoľvek dni viac ako zmluvne dohodnuté DMM. 
7. Pre vylúčenie pochybností platí, že prekročenie alebo nedosiahnutie ZM sa na účely uplatnenia cenového mechanizmu podľa tejto zmluvy nevyhodnocuje samostatne izolovane za odberateľa, ale súhrnne za všetkých odberateľov zapojených do verejného obstarávania zákazky, a to vo vzťahu k SZM a k dohodnutému flexibilnému pásmu SZM vo výške ± 20 %. Zvýšenie ceny podľa prílohy č. 3 tejto zmluvy možno voči odberateľovi uplatniť len v prípade, ak dôjde k prekročeniu hornej hranice flexibilného pásma SZM alebo k nedosiahnutiu dolnej hranice flexibilného pásma SZM a zároveň v rozsahu, v akom sa odberateľ svojím skutočným odberom na takejto odchýlke preukázateľne podieľal.

8. V prípade, ak skutočný celkový odber zemného plynu všetkých odberateľov zapojených do verejného obstarávania zákazky za vyhodnocovacie obdobie prekročí hornú hranicu flexibilného pásma SZM, t. j. 120 % SZM, je dodávateľ oprávnený uplatniť zvýšenie ceny podľa prílohy č. 3 tejto zmluvy voči odberateľovi za predpokladu, ak sa svojím skutočným odberom podieľal na prekročení hornej hranice flexibilného pásma SZM, a to len v rozsahu množstva zemného plynu, ktorým sa odberateľ na takomto prekročení preukázateľne podieľal.

9. V prípade, ak skutočný celkový odber zemného plynu všetkých odberateľov zapojených do verejného obstarávania zákazky za vyhodnocovacie obdobie nedosiahne dolnú hranicu flexibilného pásma SZM, t. j. 80 % SZM, je dodávateľ oprávnený uplatniť zvýšenie ceny podľa prílohy č. 3 tejto zmluvy voči odberateľovi za predpokladu, ak sa svojím skutočným odberom podieľal na nedosiahnutí dolnej hranice flexibilného pásma SZM, a to len v rozsahu množstva zemného plynu, ktorým sa odberateľ na takomto nedosiahnutí preukázateľne podieľal.

10. Ak odberateľ potrebuje dodatočné množstvá zemného plynu, ktoré môžu mať vplyv na prekročenie hornej hranice flexibilného pásma SZM, je oprávnený požiadať dodávateľa písomne o dodatočné množstvá pre príslušné odberné miesto, a to vopred, najneskôr k prvému dňu nasledujúceho fakturačného obdobia. Na obchodných podmienkach dodávky dodatočného množstva zemného plynu sa zmluvné strany dohodnú uzatvorením dodatku k tejto zmluve v súlade s § 18 ZVO. Do uzatvorenia dodatku je dodávateľ oprávnený fakturovať zemný plyn odobratý odberateľom nad rámec množstva pripadajúceho na jeho odberné miesta podľa prílohy č. 1 tejto zmluvy len za cenu podľa tejto zmluvy, zvýšenú výlučne o preukázané, nevyhnutné a regulované náklady, ktoré dodávateľovi preukázateľne vznikli v priamej príčinnej súvislosti s takýmto odberom. Tým nie je dotknuté pravidlo, že spôsob určenia ceny sa bude naďalej uplatňovať podľa prílohy č. 3 tejto zmluvy.

11. Dodávateľ nie je oprávnený uplatniť voči odberateľovi žiadnu sankciu, prirážku, zmluvnú pokutu ani paušalizovanú náhradu škody z dôvodu prekročenia hornej hranice flexibilného pásma SZM alebo nedosiahnutia dolnej hranice flexibilného pásma SZM, ak odberateľ prekročenie alebo nedosiahnutie SZM nespôsobil alebo sa na ňom svojím odberom preukázateľne nepodieľal. Rovnako dodávateľ nie je oprávnený uplatniť takúto sankciu, prirážku, zmluvnú pokutu ani paušalizovanú náhradu škody, ak k odchýlke došlo v dôsledku organizačných zmien odberateľa, vzniku alebo zániku OM, zmeny prevádzkového režimu odberateľa, povinností uložených všeobecne záväzným právnym predpisom, rozhodnutím orgánu verejnej moci, pokynom zriaďovateľa odberateľa, havárie, rekonštrukcie, zmeny počasia pri vykurovacích OM, stavu núdze alebo konania alebo opomenutia PDS.

12. V prípade zmeny predpokladaného množstva odberu zemného plynu počas zmluvného obdobia o min. 20% oproti ZM, je odberateľ povinný túto zmenu dodávateľovi bezodkladne oznámiť a dodávateľ sa zaväzuje túto zmenu akceptovať. Dodávateľ nemá oprávnenie v dôsledku tejto zmeny odstúpiť od zmluvy.

13. [bookmark: bookmark11]ZM zemného plynu pripadajúce na jednotlivé OM odberateľa podľa tejto zmluvy, SZM, DMM a mesačné váhy odberu majú povahu plánovaných a obchodno-technických parametrov, nie garancie odberu zo strany odberateľa. Odberateľ nie je povinný odobrať plyn nad rámec svojej skutočnej prevádzkovej potreby. Zníženie alebo zvýšenie skutočného odberu oproti množstvám uvedeným v prílohe č. 6 zmluvy nezakladá právo dodávateľa na odstúpenie od zmluvy, náhradu škody, zmluvnú pokutu, prirážku, dofakturáciu fixných alebo výkonových zložiek alebo inú obdobnú platbu, ak táto zmluva výslovne neustanovuje inak v prospech odberateľa.

14. Za plyn dodaný podľa tejto zmluvy je považovaný plyn, ktorý prešiel meradlom v OM, v množstve, ktoré dodávateľovi poskytol PDS podľa osobitných predpisov upravujúcich meranie a odovzdávanie údajov a podľa Prevádzkového poriadku PDS. Odpočty nameraných údajov v odberných miestach uskutočňuje PDS.

15. Dodávateľ sa s údajmi o OM, uvedených v prílohe č. 1, oboznámil a podpisom zmluvy potvrdzuje ich správnosť. Každá zmena údajov OM odberateľa v priebehu trvania zmluvy sa vykoná na základe písomného protokolu podpísaného kontaktnými osobami zástupcami zmluvných strán (uvedenými v záhlaví tejto zmluvy) Protokol musí obsahovať aktuálne údaje všetkých OM odberateľa – súhrnný aktuálny zoznam OM), t.j. bez nutnosti uzavretia dodatku k tejto zmluve.

16. V prípade neočakávaného prerušenia dodávky plynu do OM alebo v prípade havarijnej situácie odberateľ nahlási poruchu na poruchovú službu PDS na nasledujúce kontaktné údaje:............................................

17. PDS je povinný písomne informovať odberateľa o termíne plánovanej výmeny určeného meradla aspoň 15 kalendárnych dní vopred; to neplatí, pokiaľ sa odberateľ s PDS nedohodnú inak. 

18. PDS pri výmene určeného meradla je povinný informovať odberateľa o stave odobratého množstva zemného plynu, a zároveň je povinný oznámiť stav určeného meradla pred výmenou a stav nového určeného meradla po výmene. Ak sa odberateľ nezúčastní výmeny určeného meradla, je PDS je povinný písomne informovať odberateľa o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej 60 kalendárnych dní z dôvodu umožnenia kontroly stavu určeného meradla odberateľom a uplatnenia prípadných reklamácií.

19. Dodávateľ je povinný poskytnúť odberateľovi údaje o cene za združenú dodávku zemného plynu, vrátane jej štruktúry, do 5. (slovom piatich) pracovných dní od zaslania písomnej žiadosti kontaktnej osoby odberateľa na elektronickú adresu kontaktnej osoby dodávateľa uvedenú v záhlaví tejto zmluvy. Cena musí byť vypočítaná v súlade s podmienkami upravenými v prílohe č. 3 a prílohe č. 6 tejto zmluvy.

20. Množstvo plynu dodaného podľa tejto zmluvy je merané v m3 a obchodnou jednotkou pre fakturáciu je MWh. Prepočet z m3 na MWh sa riadi Prevádzkovým poriadkom PDS.

21. Miestom dodania plynu sú OM odberateľa uvedené v prílohe č. 1 tejto zmluvy. Dodávka zemného plynu je splnená prechodom plynu z distribučnej sústavy PDS, ku ktorej je OM odberateľa pripojené, do OM odberateľa, t. j. prechodom zemného plynu cez určené meradlo spĺňajúce všetky platné technické normy a pravidlá.

22. Predpokladaný ročný odber plynu v jednotlivých rokoch bude závisieť od potreby odberateľa.

23. Dodávka zemného plynu sa uskutočňuje z príslušnej distribučnej sústavy na základe zmluvy o pripojení.

24. Dodávateľ je povinný dodávať zemný plyn do OM v množstve a čase podľa potrieb odberateľa dohodnutých v tejto zmluve v súlade s platnými všeobecne záväznými právnymi predpismi, prevádzkovým poriadkom a v kvalite podľa technických podmienok prístupu a pripojenia do sústavy PDS.

25. Odberateľ je podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) zodpovedný za riadny stav odberného plynového zariadenia a za dodržiavanie predpisov na zaistenie bezpečnosti technických zariadení.

26. Dodávateľ berie na vedomie, že v prípade organizačných zmien sa môže zmeniť počet OM uvedených v prílohe č. 1 tejto zmluvy, môže dôjsť k vzniku alebo zániku OM. Odberateľ je povinný písomne oznámiť dodávateľovi zmenu v počte OM minimálne 10 kalendárnych dní vopred. Odberateľ má právo požiadať dodávateľa o združenú dodávku zemného plynu do ďalšieho OM, ktoré nie je uvedené v prílohe č. 1. V prípade, že pribudne takéto ďalšie OM, dodávateľ je povinný odsúhlasiť predmetnú zmenu prostredníctvom písomného protokolu podpísaného kontaktnými osobami zástupcami zmluvných strán (uvedenými v záhlaví tejto zmluvy), pričom uzatvorenie písomného dodatku tejto zmluvy nie je pre tento prípad potrebné. Zmluvné strany sa dohodli, že dodávateľ nie je oprávnený fakturovať odberateľovi akékoľvek škody, sankcie alebo iné poplatky, ktoré mu vzniknú v dôsledku takejto zmeny a dodávateľ sa zaväzuje, že bude uvedené zmeny rešpektovať.

27. V prípade vzniku, zániku, prevodu, zlúčenia, rozdelenia, dočasného odstavenia alebo inej zmeny OM z dôvodov na strane odberateľa, jeho zriaďovateľa, orgánu verejnej moci alebo v dôsledku objektívnych prevádzkových, organizačných, majetkových, technických alebo rozpočtových dôvodov, je dodávateľ povinný takúto zmenu akceptovať. Takáto zmena OM nesmie byť dôvodom na uplatnenie zmluvnej pokuty, zvýšenia ceny, sankcie za nedodržanie množstva, dofakturácie neuhradených fixných alebo výkonových zložiek, náhrady škody ani žiadnej inej obdobnej platby voči odberateľovi.

28. Dodávateľ sa zaväzuje, že na požiadanie odberateľa bezodplatne zabezpečí vykonanie analýzy OM s návrhom na elimináciu poplatkov za nedodržanie technických podmienok distribúcie.

29. Dodávateľ zabezpečí pre odberateľa bezodplatné poradenstvo, podporné programy a občasné služby súvisiace so zlepšením efektívnosti odberu zemného plynu.

30. Dodávateľ bude priebežne vyhodnocovať, minimálne 1x ročne, priebeh spotreby plynu na jednotlivých OM a navrhne odberateľovi prípadné zmeny v nastavení technických špecifikácií za účelom zníženia nákladov.

31. Odberateľ sa zaväzuje:
a) umožniť PDS a dodávateľovi bezodkladný prístup k určenému meradlu zemného plynu za účelom odpočtu, vykonania ich údržby, kontroly alebo výmeny, kontroly dodržiavania podmienok Zmluvy o združenej dodávke, vykonania prerušenia a obnovenia distribúcie plynu,
b) každú zistenú poruchu alebo anomáliu v správaní sa určeného meradla, akékoľvek poškodenie overovacích alebo prevádzkových zabezpečovacích značiek neodkladne ohlásiť dodávateľovi a PDS.
32. V prípade písomnej (listinnej podobe alebo e-mailom) požiadavky odberateľa sa dodávateľ zaväzuje postúpiť žiadosť o úradné preskúšanie určeného meradla na PDS do 5 pracovných dní od obdržania písomnej žiadosti odberateľa. Počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.

33. Žiadosť o úradné preskúšanie určeného meradla nezbavuje odberateľa povinnosti zaplatiť v stanovenej lehote faktúru za dodaný zemný plyn.

34. Dodávateľ je oprávnený požiadať PDS o prerušenie alebo obmedzenie prenosu alebo distribúcie plynu do OM odberateľa uvedeného v tejto zmluve, ak odberateľ podstatným spôsobom porušuje túto zmluvu. O obmedzenie alebo prerušenie dodávky môže dodávateľ požiadať PDS, ak je odberateľ v omeškaní s úhradou faktúry aj po dodatočnej lehote, ktorú stanovil dodávateľ odberateľovi v písomnej upomienke a ktorá nesmie byť kratšia ako 30 kalendárnych dní od doručenia upomienky. Súčasťou upomienky musí byť aj poučenie, že dodávka plynu a distribučné služby budú v prípade nezaplatenia prerušené. Dodávateľ v takom prípade nezodpovedá za vzniknutú škodu odberateľa. Poplatok za opätovné pripojenie OM bude dodávateľ faktúrovať v súlade s platným cenníkom služieb distribúcie príslušného PDS.

[bookmark: bookmark14]Článok III
[bookmark: bookmark12][bookmark: bookmark13][bookmark: bookmark15]Zodpovednosť za odchýlku
1. [bookmark: bookmark16][bookmark: bookmark24]Dodávateľ vyhlasuje, že preberá zodpovednosť za odchýlku odberateľa v plnom rozsahu.
2. Dodávateľ týmto vyhlasuje, že má uzatvorenú Zmluvu o zúčtovaní odchýlok so zúčtovateľom odchýlok, ktorú je povinný odberateľovi na vyžiadanie kedykoľvek bezodkladne predložiť k nahliadnutiu.

Článok IV
[bookmark: bookmark22][bookmark: bookmark23][bookmark: bookmark25]Cena predmetu zmluvy a lehoty plnenia
1. [bookmark: bookmark26]Zmluvné strany sa dohodli na cene za predmet zmluvy (ďalej len „cena“) platnej od dohodnutého dňa začiatku dodávky zemného plynu 01.01.2027 od 00:00 hod. SEČ do dňa skončenia trvania tejto zmluvy v súlade s článkom VI tejto zmluvy (ďalej len „obdobie“) takto:
a) cena za dodávku plynu /sadzba za odobratý plyn/ je určená dohodou zmluvných strán, pričom spôsob výpočtu ceny a podmienky jej uplatnenia sú uvedené v prílohe č. 3 a prílohe č. 6 tejto zmluvy. Vyúčtovanie ceny zahŕňa cenu za všetky služby súvisiace s dodávkou plynu do OM odberateľa, vrátane ceny za aditívum v eurách/MWh, t. j. absolútny príplatok k referenčnej cene za služby obchodníka (skladovanie a iné služby, ktoré nie sú definované v písm. b) tohto bodu) v eurách/MWh bez spotrebnej dane a DPH zaokrúhlený na dve desatinné miesta
b) distribučné služby (cena za prepravu, distribúciu plynu) bude fakturovaná maximálne podľa cenového rozhodnutia Úradu pre reguláciu sieťových odvetví platného a účinného v čase dodávky plynu; 
2. Cenu za distribučné služby podľa bodu 1 písm. b) tohto článku zmluvy bude dodávateľ fakturovať podľa platných cenových rozhodnutí Úradu pre reguláciu sieťových odvetví (ďalej len „ÚRSO“) vzťahujúcich sa na služby poskytované PDS alebo prevádzkovateľom prepravnej siete do OM. 
3. K cenám uvedeným v bode 1. tohto článku zmluvy bude dodávateľ uplatňovať daň z pridanej hodnoty (DPH) a spotrebnú daň podľa príslušných všeobecne záväzných právnych predpisov, prípadne ďalšie dane a poplatky stanovené príslušnými právnymi predpismi, a to vo výške a spôsobom stanoveným príslušnými právnymi predpismi.
4. Spôsob, termíny a podmienky ocenenia množstva plynu určeného odberateľom pre príslušný kalendárny rok sú uvedené v prílohe č. 6 tejto zmluvy. Množstvo plynu, ktoré má byť pre príslušný kalendárny rok ocenené postupom podľa prílohy č. 6, určí odberateľ v rozsahu a spôsobom podľa prílohy č. 6. Takto určené množstvo predstavuje množstvo VQ na účely stanovenia sadzby SOPSp. Sadzba SOPSp stanovená postupom podľa prílohy č. 6 sa použije výlučne na množstvo plynu, pre ktoré bola týmto postupom určená, a to počas príslušného kalendárneho roka dodávky.
5. Dodávateľ nie je oprávnený fakturovať odberateľovi akékoľvek ďalšie náklady, poplatky, prirážky, zmluvné alebo iné pokuty, paušalizované náhrady, administratívne poplatky, manipulačné poplatky, náklady vyplývajúce z Všeobecných obchodných podmienok dodávateľa, cenníkov dodávateľa alebo iných dokumentov dodávateľa, pokiaľ nie sú výslovne uvedené v tejto zmluve alebo obdobné platby za dodávku plynu, a poskytovanými distribučnými službami s výnimkou poplatkov súvisiacich s celoštátnymi legislatívnymi zmenami a rozhodnutiami URSO, ktoré sú dodávateľom fakturované bez akejkoľvek prirážky alebo marže a ktoré dodávateľ odberateľovi vopred alebo najneskôr spolu s prvou dotknutou faktúrou písomne preukáže. V prípade zmeny výšky distribučných poplatkov, zmeny spotrebnej dane, zmeny DPH, resp. zmien iných regulovaných poplatkov je dodávateľ povinný bezodkladne písomne informovať odberateľa o tejto skutočnosti a preukázať odberateľovi, že k zmene došlo, a to najneskôr do termínu vystavenia prvej faktúry s novými sadzbami. V oznámení budú uvedené nové sadzby a poplatky.
6. V prípade zmeny výšky distribučných poplatkov, zmeny spotrebnej dane, zmeny DPH, resp. zmien iných regulovaných poplatkov je dodávateľ povinný bezodkladne písomne informovať odberateľa o tejto skutočnosti a preukázať odberateľovi, že k zmene došlo, a to najneskôr do termínu vystavenia prvej faktúry s novými sadzbami. V oznámení budú uvedené nové sadzby a poplatky.
7. Dodávateľ je povinný počas celej doby trvania platnosti tejto zmluvy poskytovať odberateľovi údaje o zdroji, spôsobe a možnosti získavania informácií o cene zemného plynu vrátane jej štruktúry. 
8. Dodávateľ je povinný na žiadosť odberateľa bezodkladne predložiť úplný rozpis ceny, vrátane jednotkových sadzieb, výpočtov, použitých indexov, regulovaných poplatkov, daní, taríf, vzorcov a dokladov preukazujúcich oprávnenosť fakturovanej sumy. Ak dodávateľ nepredloží odberateľovi požadované podklady do 10 pracovných dní od doručenia žiadosti, odberateľ nie je v omeškaní s úhradou spornej časti faktúry až do riadneho predloženia týchto podkladov.

[bookmark: bookmark30][bookmark: bookmark33]Článok V
[bookmark: bookmark31][bookmark: bookmark32][bookmark: bookmark34]Platobné podmienky
1. [bookmark: bookmark35]Zmluvné strany sa dohodli, že odberateľ bude cenu za združenú dodávku plynu uhrádzať dodávateľovi spôsobom a v lehotách podľa druhu odberných miest. Na účely tohto článku sa odberné miesta strednoodberu a veľkoodberu označujú ako „OMV“ a odberné miesta maloodberu ako „OMM“. 

2. Dodávateľ je povinný doručiť odberateľovi harmonogram preddavkových platieb pre odberné miesta OMM najneskôr do 15 kalendárnych dní odo dňa nadobudnutia účinnosti tejto zmluvy. Harmonogram preddavkových platieb obsahuje najmä výšku jednotlivých preddavkových platieb, lehoty ich splatnosti, identifikáciu odberných miest, ktorých sa preddavky týkajú, a platobné údaje potrebné na úhradu.

 Fakturácia a vyúčtovanie pre OMV

3. Fakturačným obdobím pre dodávku plynu do OMV je kalendárny mesiac. Dodávateľ sa zaväzuje vystavovať a doručovať najneskôr do pätnásteho (15.) dňa po skončení fakturačného obdobia jednu súhrnnú faktúru za všetky OM v kategórii OMV na základe skutočnej spotreby. Splatnosť súhrnnej faktúry v kategórii OMV je tridsať (30) kalendárnych dní odo dňa jej doručenia odberateľovi spôsobom uvedeným v tomto článku.

4. Podkladom pre vyúčtovanie dodávky plynu do OMV sú namerané množstvá plynu v jednotlivých OMV poskytnuté dodávateľovi príslušným prevádzkovateľom distribučnej siete alebo iný spôsob určenia odberu podľa všeobecne záväzných právnych predpisov. Dodané a odobraté množstvo plynu sa vyhodnocuje ako množstvo energie vyjadrené v obchodnej jednotke podľa príslušných právnych predpisov.

5. Dodávateľ vyfakturuje cenu skutočne dodaného plynu za príslušné fakturačné obdobie.
Preddavkové platby a vyúčtovanie pre OMM
6. Pri dodávke plynu do OMM je Odberateľ povinný uhrádzať preddavkové platby za opakovanú dodávku plynu podľa harmonogramu preddavkových platieb bez vystavovania zálohových faktúr. Výška preddavkových platieb sa určí najmä s prihliadnutím na skutočný odber plynu v predchádzajúcom dvanásťmesačnom fakturačnom období, predpokladaný odber plynu v nasledujúcom dvanásťmesačnom fakturačnom období a cenu plynu dohodnutú podľa tejto zmluvy a jej príloh.

7. Výška preddavkových platieb a lehoty ich splatnosti za všetky OMM sú uvedené v harmonograme preddavkových platieb. Harmonogram musí obsahovať aj informatívne členenie preddavkových platieb podľa jednotlivých OMM. Odberateľ je povinný uhrádzať preddavkové platby za OMM spoločne za všetky OMM, a to najneskôr do 28. dňa príslušného kalendárneho mesiaca.

8. Dodávateľ je oprávnený upraviť harmonogram preddavkových platieb pre OMM, ak dôjde k podstatnej zmene predpokladaného alebo skutočného odberu plynu v OMM, k zmene ceny plynu alebo k inej skutočnosti, ktorá má vplyv na výšku preddavkových platieb. Upravený harmonogram preddavkových platieb je dodávateľ povinný odberateľovi doručiť písomne alebo elektronicky.
9. Fakturačným obdobím pre dodávku plynu do OMM je obdobie, za ktoré sa vykonáva vyúčtovanie odberu plynu. Vyúčtovanie dodávky plynu do OMM sa vykonáva raz ročne, k 31. decembru príslušného kalendárneho roka, na základe odpočtu vykonaného príslušným prevádzkovateľom distribučnej siete.

10. Dodávateľ fakturuje dodávku plynu do OMM podľa údajov príslušného prevádzkovateľa distribučnej siete zistených na základe odpočtu meradla alebo podľa typového diagramu dodávky, ak to umožňujú všeobecne záväzné právne predpisy, prevádzkový poriadok prevádzkovateľa distribučnej siete alebo technické podmienky prevádzkovateľa distribučnej siete. Dodané a odobraté množstvo plynu sa vyhodnocuje ako množstvo energie vyjadrené v kWh.

11. Ak nemožno vykonať odpočet z dôvodu na strane odberateľa, dodávateľ je oprávnený vyúčtovať dodávku plynu podľa údajov poskytnutých príslušným prevádzkovateľom distribučnej siete, najmä podľa typového diagramu dodávky. Prípadné rozdiely medzi takto určeným množstvom plynu a skutočným množstvom dodaného plynu sa zúčtujú po zistení skutočného odberu alebo v reklamačnom konaní. Typový diagram dodávky možno použiť aj pri zmene ceny plynu počas fakturačného obdobia.

12. Po zistení skutočného odberu plynu za príslušné fakturačné obdobie dodávateľ vypočíta rozdiel medzi cenou určenou podľa skutočného odberu plynu a súčtom prijatých preddavkových platieb za príslušné obdobie. Tento rozdiel dodávateľ vyúčtuje odberateľovi vo vyúčtovacej faktúre ako preplatok alebo nedoplatok.

13. Dodávateľ zašle odberateľovi najneskôr do pätnásteho (15.) dňa po skončení fakturačného obdobia súhrnnú vyúčtovaciu faktúru za dodávku plynu do jednotlivých OMM, ktorábude obsahovať aj členenie vyúčtovania podľa jednotlivých OMM. Splatnosť súhrnnej faktúry v kategórii OMM je tridsať (30) kalendárnych dní odo dňa jej doručenia odberateľovi spôsobom uvedeným v tomto článku. V prípade vzniku preplatku z vyúčtovacej faktúry dodávateľ vráti preplatok odberateľovi bankovým prevodom na bankový účet odberateľa uvedený v záhlaví zmluvy, a to do tridsiatich (30) dní od doručenia vyúčtovacej faktúry odberateľovi.
Spoločné platobné podmienky

14. Odberateľ je povinný uhrádzať všetky platby podľa tejto zmluvy bezhotovostným prevodom na účet dodávateľa uvedený v záhlaví tejto zmluvy, vo faktúre alebo v harmonograme preddavkových platieb.

15. Dodávateľ a odberateľ sa dohodli, že dodávateľ bude vystavovať a odosielať výlučne elektronické faktúry, ktoré sú v zmysle § 71 ods. 1 písm. b) zákona o DPH daňovým dokladom. 

16. Každá faktúra musí obsahovať všetky náležitosti v zmysle zákona o DPH, vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 ods. 1 písmeno f) tohto zákona a interné číslo objednávky, pod ktorým ju odberateľ eviduje a ako prílohu bude obsahovať dokument o údajoch o skutočnej spotrebe.

17. Dodávateľ je povinný vystavovať odberateľovi faktúry v elektronickej forme a zasielať ich odberateľovmu  certifikovanému poskytovateľovi elektronickej doručovacej služby podľa zákona o DPH prostredníctvom svojho certifikovaného poskytovateľa elektronickej doručovacej služby. Elektronická faktúra  musí byť vystavená len vo formáte súboru spĺňajúcom podmienky v zmysle zákona o DPH. Za deň doručenia každej faktúry, ktorá bude vystavená po vecnej a formálnej stránke v súlade s podmienkami stanovenými v tomto článku zmluvy, sa považuje deň doručenia faktúry v spôsobom uvedeným v tomto bode zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň. Odberateľ nenesie zodpovednosť za nedoručenie faktúry zo strany dodávateľa a ani nie je povinný o tejto skutočnosti dodávateľa upovedomiť.

18. Platobná povinnosť odberateľa sa považuje za splnenú v deň odpísania zodpovedajúcej finančnej čiastky z bankového účtu odberateľa v prospech bankového účtu dodávateľa.

19. V prípade, že s účinnosťou ku dňu 01.01.2027 nebude v zmysle zákona o  DPH platná povinnosť doručovať faktúry prostredníctvom certifikovaného poskytovateľa elektronickej doručovacej služby, odberateľ súhlasí, aby dodávateľ faktúry zasielal elektronicky na e-mailovú adresu ........... . V takomto prípade, za deň doručenia každej faktúry, ktorá bude vystavená po vecnej a formálnej stránke v súlade s podmienkami stanovenými v tomto článku zmluvy, sa považuje deň doručenia faktúry na e-mailovú adresu uvedenú v tomto bode zmluvy. Na takto doručované faktúry sa vzťahujú ustanovenia tohto článku zmluvy primerane. Dodávateľ je povinný zabezpečiť vierohodnosť pôvodu, neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje. Faktúra musí byť vystavená len vo formáte súboru PDF a nesmie byť zaheslovaná, zamknutá na tlačenie, ani komprimovaná. Každý e-mail môže obsahovať v prílohe iba jednu elektronickú faktúru. Ak sa k faktúre prikladajú ďalšie dokumenty, tie musia byť obsiahnuté v tom istom e-maile. E-mail s elektronickou faktúrou (vrátane prikladaných dokumentov) nesmie byť väčší než 20 MB.

20. V prípade, že elektronická faktúra:
- bude obsahovať nesprávne údaje, nesprávne fakturovanú cenu,
- nebude obsahovať všetky potrebné náležitosti (vrátane príloh) podľa tejto zmluvy, 
- nebude zabezpečená vierohodnosť jej pôvodu, neporušenosť obsahu a čitateľnosť a/alebo 
- nebude zaslaná v súlade s podmienkami, dohodnutými v tejto zmluve, 
odberateľ je oprávnený vrátiť ju dodávateľovi na doplnenie alebo opravu (faktúra bude vrátená na emailovú adresu, a to: ......@...... (doplní uchádzač). V takom prípade sa zastaví plynutie lehoty splatnosti a nová lehota splatnosti podľa bodu 1 alebo 2 tohto článku zmluvy začne plynúť dňom doručenia opravenej faktúry odberateľovi spôsobom, uvedeným v bode 5 tohto článku zmluvy.

21. V prípade, že bankový účet dodávateľa, uvedený v záhlaví tejto zmluvy, nebude ku dňu vystavenia faktúry zverejnený v zozname bankových účtov dodávateľa, používaných na podnikanie na webovom sídle Finančného riaditeľstva Slovenskej republiky (ďalej len „zoznam“ a „FR“), je odberateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet dodávateľa používaný na podnikanie, je odberateľ oprávnený uhradiť dodávateľovi fakturovanú sumu bez DPH a príslušnú DPH uhradiť na číslo účtu správcu dane, vedené pre dodávateľa. V uvedených prípadoch sa takto vykonanou úhradou považuje záväzok odberateľa uhradiť cenu za poskytnuté plnenie za splnený a dodávateľ nemá nárok žiadať od odberateľa ďalšie finančné plnenia. Uzavretie dodatku k zmluve, ktorého predmetom je zmena účtu, nie je v týchto prípadoch potrebné.

22. Ak nie je dohodnuté inak všetky platby na základe tejto zmluvy prebiehajú v eurách. Bankové poplatky znáša každá zmluvná strana na svojej strane.

23. Dodávateľ nie je oprávnený jednostranným úkonom započítať akúkoľvek svoju pohľadávku, vyplývajúcu z tejto zmluvy proti pohľadávke odberateľa.
Reklamácie vyúčtovania
24. Ak vzniknú chyby pri vyúčtovaní dodávky plynu, najmä z dôvodu nesprávneho odpočtu, použitia nesprávnej sadzby, nesprávneho výpočtu alebo inej zjavnej nesprávnosti, zmluvné strany majú nárok na vyrovnanie nesprávne fakturovaných súm.

25. Odberateľ je oprávnený uplatniť reklamáciu faktúry alebo vyúčtovania bez zbytočného odkladu po zistení reklamovanej skutočnosti, a to jedným z týchto spôsobov:
a) písomne na adresu dodávateľa: ...................,
b) e-mailom na adresu: ...................,
c) telefonicky na čísle: ...................,
d) osobne v zákazníckom centre dodávateľa, ak dodávateľ takúto možnosť poskytuje.

26. V reklamácii je odberateľ povinný uviesť najmä identifikáciu reklamovanej faktúry, odberného miesta, dôvod reklamácie a skutočnosti, o ktoré reklamáciu opiera.

27. Pri preverovaní reklamácie je odberateľ povinný poskytnúť dodávateľovi a príslušnému prevádzkovateľovi distribučnej siete primeranú súčinnosť, najmä umožniť kontrolu meradla, údajov o odbernom mieste, počtu a typu plynových spotrebičov alebo iných skutočností potrebných na posúdenie oprávnenosti reklamácie.

28. Ak je výsledkom reklamácie vznik preplatku alebo nedoplatku, povinná zmluvná strana je povinná uhradiť príslušnú sumu v lehote splatnosti uvedenej v opravnej faktúre, ktorá nesmie presiahnuť 30 kalendárnych dní.

29. Práva a povinnosti zmluvných strán pri vybavovaní reklamácií sa riadia touto zmluvou, všeobecne záväznými právnymi predpismi a reklamačným poriadkom dodávateľa, ak nie je v rozpore s touto zmluvou. Samotný rozdiel medzi množstvom plynu použitým na určenie preddavkových platieb a skutočným odberom plynu za príslušné fakturačné obdobie nie je dôvodom reklamácie, ak boli preddavkové platby určené v súlade s touto zmluvou.
[bookmark: bookmark37][bookmark: bookmark39][bookmark: bookmark42]
Článok VI
[bookmark: bookmark40][bookmark: bookmark41][bookmark: bookmark43][bookmark: bookmark44]Trvanie zmluvy
1. [bookmark: bookmark45][bookmark: bookmark46]Táto zmluva sa uzatvára na dobu určitú, a to odo dňa jej účinnosti do 31.12.2030. 
2. Túto zmluvu možno ukončiť pred uplynutím doby uvedenej v bode 1. tohto článku zmluvy:
a) písomnou dohodou obidvoch zmluvných strán;
b) písomnou výpoveďou odberateľa, a to aj bez uvedenia dôvodu. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane..
c) písomným odstúpením od zmluvy zo strany odberateľa z dôvodov uvedených v tejto zmluve alebo v prípade, ak dodávateľ opakovane zavinil neoprávnene obmedzenie alebo prerušenie distribúcie plynu odberateľovi plynu. Uvedené porušenie zmluvy sa považuje za podstatné porušenie zmluvy. Odberateľ je oprávnený odstúpiť od tejto zmluvy aj v prípade, ak dodávateľ stratí oprávnenie dodávať plyn, ak dodávateľ prestane spĺňať podmienky účasti na trhu s plynom, ak opakovane alebo podstatne poruší povinnosť dodávať plyn podľa tejto zmluvy, ak nepredloží odberateľovi doklady preukazujúce oprávnenosť ceny alebo ak poruší zákaz fakturovania ďalších platieb podľa tejto zmluvy. 
d) písomným odstúpením od zmluvy zo strany dodávateľa z dôvodov uvedených v tejto zmluve alebo v prípade, ak odberateľ opakovane nezaplatil faktúru ani po písomnej upomienke dodávateľa v lehote 30 kalendárnych dní od doručenia upomienky. 
e) [bookmark: bookmark47][bookmark: bookmark48][bookmark: bookmark49][bookmark: bookmark50]písomným odstúpením ktorejkoľvek zmluvnej strany, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.
3. V prípade ukončenia tejto zmluvy zo strany odberateľa podľa bodu 2. písm. b), c) alebo e) tohto článku zmluvy, nemá dodávateľ nárok na žiadnu zmluvnú pokutu, poplatok za predčasné ukončenie, náhradu ušlého zisku, náhradu škody, dofakturáciu fixnej mesačnej sadzby, výkonovej sadzby, platby za neodobraté množstvo, platby za nedodržanie SZMmin, platby za vyhodnotenie množstiev, náklady na zabezpečenie komodity, náklady na ukončenie alebo zmenu obchodnej pozície dodávateľa ani na akékoľvek iné finančné plnenie s obdobným hospodárskym účinkom. Ustanovenia príloh tejto zmluvy, Všeobecných obchodných podmienok dodávateľa alebo iných dokumentov dodávateľa, ktoré priznávajú dodávateľovi takéto právo, sa v uvedenom rozsahu nepoužijú.


Článok VII
Záruky, zodpovednosť za kvalitu a škodu a reklamácie vád

1. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. 
2. Dodávateľ sa zaručuje, že združené dodávky zemného plynu budú v kvalite zodpovedajúcej technickým podmienkam PDS, za dodržania platných právnych predpisov Slovenskej republiky, technických podmienok a prevádzkového poriadku PDS pre každé OM. Ak dodávateľ nedodrží štandardy kvality pri dodávke zemného plynu, je dodávateľ povinný uhradiť odberateľovi kompenzačnú platbu v súlade s platnými právnymi predpismi. 
3. Ak dodávateľ nedodá odberateľovi zemný plyn v zmluvne dohodnutom množstve do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom alebo PDS a vznikla v súvislosti s týmto nedodaním alebo v súvislosti s iným takýmto porušením povinností dodávateľa. 
4. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto zmluvy je povinný oznámiť túto skutočnosť odberateľovi bezodkladne ako sa o tejto predpokladanej strate schopnosti plniť povinnosti dozvie. 
5. Odberateľ je oprávnený písomne reklamovať u dodávateľa vady dodávky zemného plynu a poskytovaných služieb, ku ktorým došlo pri realizácii zmluvy.
6. Odberateľ má právo reklamovať najmä: 
a) kvalitu dodaného zemného plynu;
b) odpočet určeného meradla; 
c) fakturáciu poskytnutej služby; 
d) prerušenie alebo obmedzenie služieb alebo iné zistené chyby súvisiace s poskytovaním služby dodávateľa (ďalej všeobecne ktorékoľvek z písm. a) až d) len ako „predmet reklamácie“). 
7. Odberateľ môže reklamáciu uplatniť a) listinne  na adrese .................................... alebo elektronicky na e-mailovej adrese: ..................................... ..................................... Odberateľ nie je v omeškaní s úhradou faktúry, ktorá je predmetom reklamácie, ani s úhradou faktúr, ktorých fakturácia, odpočet, kvalita dodávky, prerušenie alebo obmedzenie služby, prípadne iné chyby sú uvedené ako predmet reklamácie podľa predchádzajúceho bodu, a to až do riadneho vybavenia reklamácie dodávateľom.
8. Reklamácia musí najmä obsahovať:
a) identifikáciu odberateľa a zákaznícke číslo resp. číslo zmluvy; 
b) presný popis predmetu reklamácie, spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie; 
c) identifikačné údaje týkajúce sa predmetu reklamácie; 
d) identifikačné údaje reklamovanej faktúry, spolu s variabilným symbolom, ktorej sa týka; 
e) podpis kontaktnej osoby za odberateľa. 
9. Za uplatnenie reklamácie sa považuje deň prijatia písomnej reklamácie dodávateľom. 
10. Ak je reklamácia uplatnená prostredníctvom e-mailu, dodávateľ doručí potvrdenie o uplatnení reklamácie odberateľovi ihneď. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie. 
11. Dodávateľ sa zaväzuje vybaviť reklamáciu v čo najkratšom čase, najneskôr však do 30 kalendárnych dní od uplatnenia reklamácie. Ak si prešetrenie reklamácie vyžaduje súčinnosť PDS alebo inej tretej strany, môže dodávateľ predĺžiť lehotu na vybavenie reklamácie najviac o ďalšie 3 kalendárne dni. Dodávateľ doručí preukázateľným spôsobom odberateľovi písomný doklad o vybavení reklamácie.
12. Dodávateľ zodpovedá za riadne a včasné plnenie svojich povinností podľa tejto zmluvy bez ohľadu na to, či na plnenie používa tretie osoby, subdodávateľov, dodávateľov komodity, prepravcov, obchodných partnerov alebo iné osoby. Porušenie povinnosti tretej osoby, prostredníctvom ktorej dodávateľ plní alebo má plniť svoje povinnosti, sa považuje za porušenie povinnosti dodávateľa.
13. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany. Za okolnosť vylučujúcu zodpovednosť dodávateľa sa nepovažuje ani nedostatok plynu na trhu, zvýšenie nákupnej ceny plynu, zmena trhových cien, nevýhodnosť plnenia zmluvy pre dodávateľa, nedostatočné zabezpečenie komodity, nesprávne obchodné alebo finančné rozhodnutie dodávateľa, finančná neschopnosť dodávateľa, porušenie povinnosti subdodávateľa alebo obchodného partnera dodávateľa, strata alebo zmena obchodnej pozície dodávateľa, ani skutočnosť, že plnenie zmluvy sa pre dodávateľa stalo ekonomicky náročnejším. Ak okolnosť vylučujúca zodpovednosť trvá dlhšie ako 30 kalendárnych dní alebo ak je z okolností zrejmé, že bude trvať dlhšie ako 30 kalendárnych dní, odberateľ je oprávnený od tejto zmluvy odstúpiť bez akejkoľvek sankcie, poplatku alebo iného finančného plnenia voči dodávateľovi.
14. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči dodávateľovi dodávateľom plynu alebo dopravcom plynu a tieto okolnosti spôsobujú, že plnenie povinností dodávateľa, vyplývajúcich z tejto zmluvy, je nemožné.
15. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť. 
16. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu tejto zmluvy a druhej zmluvnej strane písomne oznámiť zánik okolností vylučujúcich zodpovednosť.

Článok VIII
Ďalšie ustanovenia
1. Zmluvné strany sa zaväzujú vzájomne spolupracovať a poskytovať si objektívne nevyhnutnú súčinnosť potrebnú na plnenie vyplývajúce z tejto zmluvy. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto zmluvy, ako aj o skutočnostiach, ktoré by mohli zmariť alebo podstatne sťažiť ich plnenie. 
2. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré preňho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch. 
3. Zmluvné strany sa dohodli, že dodávateľ: 
a) zabezpečí možnosť elektronickej a tlačenej fakturácie; 
b) má povinnosť zasielať kópiu každej elektronickej faktúry vo forme XML/XLS na adresu: .............. Táto forma zasielania faktúr sa nemôže považovať za podklady k fakturácii. 
c) zabezpečí podporu manažéra dodávateľa pri pripájaní nových odberných miest odberateľa. 
4. Dodávateľ nemá povinnosť dodávať plyn v prípade ukončenia distribúcie plynu do dotknutého OM zo strany PDS vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie plynu zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie plynu dodávateľ bezodkladne umožní odberateľovi odoberať plyn v príslušnom OM.
5. V prípade obmedzenia alebo prerušenia distribúcie plynu do príslušného OM zo strany PDS z dôvodu vykonávania plánovaných rekonštrukcií, modernizácií, opráv, údržby a revízií plynárenských zariadení odošle dodávateľ odberateľovi písomné oznámenie o začiatku obmedzenia, ukončení obmedzenia alebo prerušení dodávky plynu najneskôr 12 kalendárnych dní vopred. Táto lehota môže byť kratšia, ak sa na tom zmluvné strany dohodnú.
6. V prípade obmedzenia alebo prerušenia distribúcie plynu zo strany PDS vo vzťahu k príslušnému OM podľa bodu 5. tohto článku zmluvy, resp. v prípade obmedzenia denného odberu plynu z dôvodu stavu núdze, môže odberateľ pre príslušné OM požiadať dodávateľa o zníženie ZM, a to maximálne vo výške vypočítanej pre príslušný mesiac ako súčin ZM pre príslušné OM a váhy určenej pre príslušný mesiac vydelený počtom dní príslušného mesiaca vynásobený počtom dní obmedzenia alebo prerušenia distribúcie plynu zo strany PDS v tomto mesiaci. V prípade obmedzenia alebo prerušenia distribúcie plynu podľa tohto bodu počas viacerých mesiacov môže odberateľ požiadať o zníženie ZM maximálne vo výške súčtu množstiev vypočítaných podľa predchádzajúcej vety za každý mesiac, v ktorom došlo k obmedzeniu alebo prerušeniu distribúcie plynu podľa tohto bodu. Odberateľ má právo požiadať o zníženie ZM v zmysle tohto bodu maximálne do 30 kalendárnych dní odo dňa, v ktorom boli odstránené príčiny obmedzenia alebo prerušenia podľa tohto bodu.
7. Ak odberateľ nedodrží zmluvne dohodnuté platobné podmienky ani v dodatočnej lehote v zmysle článku II bod 34 tejto zmluvy, teda je v omeškaní s úhradou akéhokoľvek splatného záväzku vyplývajúceho z tejto zmluvy, alebo odber je v rozpore s uzavretou zmluvou, bude jeho odber považovaný za neoprávnený a dodávateľ má právo obmedziť alebo prerušiť dodávku plynu do príslušných OM odberateľa spôsobom uvedeným v bode 6 tohto článku zmluvy. 
8. Odberateľ je povinný dodávateľovi nahradiť prípadné náklady spojené s prerušením a prípadným následným obnovením dodávky plynu z dôvodov neplnenia zmluvných povinností odberateľa.
9. Ak odberateľ nedodrží zmluvne dohodnuté platobné podmienky, teda je v omeškaní s úhradou akéhokoľvek splatného záväzku vyplývajúceho z tejto zmluvy, je dodávateľ oprávnený obmedziť alebo prerušiť dodávku plynu do OM odberateľa a požiadať PDS o prerušenie distribúcie, a to po doručení predchádzajúceho písomného upozornenia odberateľovi, resp. po uplynutí lehoty na dodatočné splnenie porušovanej podmienky určenej odberateľovi dodávateľom. Dodávateľ vykoná obmedzenie alebo prerušenie dodávky doručením písomného oznámenia o obmedzení alebo prerušení dodávky plynu odberateľovi. V prípade obmedzenia dodávky plynu do OM veľkoodberu dodávateľ v oznámení určí odberateľovi maximálnu hodnotu denného odberu pre príslušné OM počas doby obmedzenia, nad ktorú odberateľ nie je oprávnený pri obmedzenom odbere odoberať plyn. Týmto obmedzením sa nemení výška DMM pre príslušné OM stredného odberu alebo veľkoodberu podľa prílohy č. 1 tejto zmluvy, ktorú dodávateľ uplatňuje pri výpočte ceny. Odber plynu počas prerušenia dodávky je neoprávneným odberom plynu.
10. Ak odberateľ v prípade obmedzenia dodávok pre nedodržanie zmluvne dohodnutých platobných podmienok prekročí dodávateľom určenú maximálnu hodnotu odberu pre príslušné OM pre príslušný deň, dodávateľ je oprávnený zvýšiť cenu za každú kWh odobratú na príslušnom OM nad určenú maximálnu hodnotu odberu pre príslušný deň, ktorá sa pre tento účel prepočíta na obchodnú jednotku vynásobením dennou hodnotou spaľovacieho tepla objemového zverejnenou PDS pre deň, kedy došlo k prekročeniu, a to o 50% príslušnej sadzby za odobratý plyn platnej pre príslušné OM v čase, keď odberateľ uvedené množstvo odobral. Prekročenie dodávateľom určenej maximálnej hodnoty denného odberu je podstatným porušením zmluvnej povinnosti odberateľa.
11. Uplatnením práva prerušiť alebo obmedziť dodávku v zmysle tohto článku nie je dotknuté právo dodávateľa od zmluvy odstúpiť, ak ku dňu odstúpenia omeškanie odberateľa s plnením si zmluvne dohodnutých platobných podmienok stále trvá. Dodávateľ nie je oprávnený požiadať PDS o prerušenie alebo obmedzenie distribúcie plynu ani obmedziť dodávku plynu, ak je medzi zmluvnými stranami dôvodne sporná výška fakturovanej sumy a odberateľ uhradil nespornú časť faktúry.
12. Ak pominú dôvody obmedzenia alebo prerušenia dodávky plynu vykonaného dodávateľom podľa tohto článku, alebo ak dodávateľ požiada PDS o obnovenie distribúcie plynu, PDS obnoví distribúciu plynu do príslušného OM v zmysle všeobecne záväzného právneho predpisu.
13. Kontaktné osoby a s nimi spojené údaje uvedené v záhlaví tejto zmluvy (t.č. a e-mailová adresa), môžu zmluvné strany meniť písomným oznámením doručeným druhej zmluvnej strane (stačí e-mailom na adresu druhej kontaktnej osoby). Takáto zmena je účinná doručením písomného oznámenie druhej zmluvnej strane bez potreby uzatvorenia písomného dodatku k zmluve. 
14. Odberateľ splnomocňuje spoločnosť Technické siete Bratislava, a.s., sídlom: Primaciálne nám. 1, 814 99 Bratislava, IČO: 54 302 102 (ďalej len „splnomocnená osoba“), aby v mene a na účet odberateľa: 
· zadávala a potvrdzovala požiadavky na ocenenie a/alebo nákup plynu voči dodávateľovi podľa Prílohy č. 6 tejto zmluvy, 
· podpisovala dohody o stanovení ceny s dodávateľom, 
Dodávateľ je povinný považovať úkony a komunikáciu spoločnosti Technické siete Bratislava, a.s. vykonané v uvedenom rozsahu za úkony a komunikáciu odberateľa. Tým nie je dotknutá zodpovednosť odberateľa za plnenie povinností podľa tejto zmluvy.
15. Splnomocnená osoba nie je oprávnená v mene odberateľa vykonávať právne úkony smerujúce k zmene doby trvania tejto zmluvy, predĺženiu jej platnosti alebo účinnosti, ukončeniu tejto zmluvy, odstúpeniu od tejto zmluvy, výpovedi tejto zmluvy, uzatvoreniu dohody o ukončení tejto zmluvy ani k uzatvoreniu dodatku k tejto zmluve, ktorým sa menia podstatné náležitosti zmluvy. Tieto úkony je oprávnený vykonať výlučne odberateľ prostredníctvom osoby oprávnenej konať v jeho mene (štatutárny porgán). Splnomocnenie podľa tohto článku sa udeľuje na dobu trvania tejto zmluvy, pokiaľ ho odberateľ písomne neodvolá alebo dodávateľovi neoznámi jeho zmenu. Odvolanie alebo zmena splnomocnenia sú voči dodávateľovi účinné dňom ich doručenia dodávateľovi.
16. Zmluvné strany sa dohodli, že splnomocnená osoba podľa bodu 14 tohto článku je v rozsahu splnomocnenia udeleného odberateľom oprávnená v mene a na účet odberateľa zadávať, meniť, potvrdzovať alebo spresňovať pokyny týkajúce sa nákupu, ocenenia alebo realizácie množstva VQ podľa Prílohy č. 6 tejto zmluvy, a to najmä vo vzťahu k nákupom a oceneniam plánovaným pre kalendárny rok dodávky 2027 a pre časť kalendárneho roka dodávky 2028 podľa Prílohy č. 6 tejto zmluvy. Dodávateľ je povinný považovať takéto pokyny splnomocnenej osoby za pokyny odberateľa a je povinný riadiť sa nimi. Pokyny splnomocnenej osoby podľa predchádzajúcej vety majú povahu realizačných, obchodno-technických a administratívnych pokynov pri plnení tejto zmluvy a nepovažujú sa za zmenu tejto zmluvy, zmenu doby jej trvania, zmenu podstatných náležitostí zmluvy ani za uzatvorenie dodatku k tejto zmluve. Tým nie sú dotknuté obmedzenia splnomocnenia podľa bodu 15 tohto článku. 
17. Splnomocnená osoba je oprávnená určiť termín, spôsob a rozsah realizácie nákupu alebo ocenenia množstva VQ podľa Prílohy č. 6 tejto zmluvy tak, aby sa nákup alebo ocenenie uskutočnili koordinovane a v rovnakom čase pre príslušný spoločný objem zemného plynu pre všetkých odberateľov zahrnutých do verejného obstarávania zákazky. Pri určení termínu, spôsobu a rozsahu realizácie nákupu je splnomocnená osoba oprávnená prihliadať najmä na stav uzatvárania a nadobúdania účinnosti jednotlivých zmlúv o združenej dodávke plynu. Nerealizovanie nákupu alebo ocenenia v predpokladaných termínoch z dôvodu, že zmluvy, ktoré sú výsledkom zákazky ešte nenadobudli účinnosť, sa nepovažuje za porušenie povinnosti odberateľa, nezakladá dodávateľovi nárok na náhradu škody, ušlý zisk, sankciu, prirážku, úpravu ceny ani inú obdobnú platbu a nemá vplyv na právo odberateľa alebo splnomocnenej osoby určiť ďalší postup podľa tejto zmluvy.

Článok IX
Subdodávatelia 

1. Odberateľ požaduje, aby dodávateľ v tejto zmluve uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude tvoriť Prílohu č. 5 tejto Zmluvy.

2. V prípade, ak počas trvania zmluvy dôjde k ukončeniu spolupráce medzi dodávateľom a jeho subdodávateľom, je dodávateľ povinný o tejto skutočnosti informovať odberateľa. Subdodávateľ môže byť nahradený len s predchádzajúcim písomným súhlasom odberateľa. Pred zmenou subdodávateľa predloží dodávateľ odberateľovi písomnú žiadosť o súhlas, ktorej prílohou budú doklady podľa ods. 1 tohto článku zmluvy a doklady preukazujúce spôsobilosť nového subdodávateľa, ak sa uplatňuje. Nový subdodávateľ musí spĺňať všetky podmienky vyžadované právnymi predpismi, touto zmluvou a súťažnými podkladmi, vrátane zápisu do registra partnerov verejného sektora, ak sa na neho táto povinnosť vzťahuje.

3. Dodávateľ zodpovedá za plnenie povinností podľa tejto zmluvy subdodávateľom tak, ako keby plnenie povinností podľa tejto zmluvy realizoval sám dodávateľ. 

4. Plnenie povinností podľa tejto zmluvy prostredníctvom iných osôb ako osôb určených podľa tohto článku zmluvy sa považuje za podstatné porušenie tejto zmluvy zo strany dodávateľa a zakladá právo odberateľa na okamžité odstúpenie od zmluvy bez poskytnutia dodatočnej lehoty na nápravu.

Článok X
Sankcie 

1. V prípade, že dodávateľ nedodrží dohodnuté odberné množstvá a lehoty plnenia  dohodnuté v Prílohe č. 6 zmluvy, odberateľ je oprávnený uplatniť si u dodávateľa nárok na zmluvnú pokutu vo výške 0,03 % z ceny nedodaného zemného plynu za každý deň omeškania. Ak došlo k omeškaniu dodávateľa z dôvodu pôsobenia vyššej moci (napr. vojnový konflikt, živelná pohroma) odberateľ nie je oprávnený uplatniť voči dodávateľovi zmluvnú pokutu za dobu trvania vyššej moci. Omeškanie z dôvodu pôsobenia vyššej moci však dodávateľ musí odberateľovi riadne odôvodniť. 
2. Ak dodávateľ nezrealizuje nákup alebo ocenenie zemného plynu riadne a včas v rozsahu, termíne alebo za podmienok určených podľa tejto zmluvy, Prílohy č. 6 alebo pokynu splnomocnenej osoby, znáša všetky nepriaznivé cenové dôsledky spôsobené týmto porušením povinnosti. Pre účely určenia ceny dodávky zemného plynu sa v takom prípade použije cena, ktorá by bola určiteľná pri riadnej a včasnej realizácii nákupu alebo ocenenia v pôvodnom určenom termíne. Ak dodávateľ uskutoční nákup alebo ocenenie v inom termíne a cena v tomto inom termíne bude vyššia ako cena určiteľná v pôvodnom určenom termíne, dodávateľ je povinný dodávať zemný plyn za cenu určiteľnú podľa pôvodného určeného termínu. Ak bude cena v tomto inom termíne nižšia, použije sa nižšia cena. Za porušenie povinnosti podľa tohto článku sa považuje najmä prípad, ak dodávateľ nákup alebo ocenenie nezrealizuje vôbec, zrealizuje ho oneskorene, iba čiastočne, v inom objeme alebo iným spôsobom, ako bolo určené podľa tejto zmluvy, Prílohy č. 6 alebo pokynu splnomocnenej osoby.
3. V prípade sa odberateľ dostane do omeškania s úhradou faktúry, dodávateľ je oprávnený uplatniť si u odberateľa nárok na úrok z omeškania podľa § 369 ods. 2 Obchodného zákonníka. Ak budú brániť odberateľovi v plnení tejto povinnosti okolnosti vylučujúce zodpovednosť (napr. vojnový konflikt, živelná pohroma) neuplatní dodávateľ voči odberateľovi zmluvnú pokutu po dobu trvania vyššej moci. 
4. V prípade, ak odberateľovi vznikne povinnosť uhradiť daň z pridanej hodnoty v zmysle § 69b zákona o DPH, odberateľ je oprávnený uplatniť si u dodávateľa  nárok na zmluvnú pokutu vo výške 130 % výšky daňovej povinnosti, ktorá takto odberateľovi vznikla. Túto zmluvnú pokutu je odberateľ oprávnený započítať s existujúcim alebo budúcim záväzkom voči dodávateľovi a to aj z iného existujúceho alebo budúceho zmluvného vzťahu. 
5. V prípade, ak sa ktorékoľvek z vyhlásení dodávateľa podľa článku VIII bodu 2. tejto zmluvy ukáže ako nepravdivé a odberateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľom nelegálne zamestnávaných osôb, odberateľ je oprávnený uplatniť si u dodávateľa nárok na zmluvnú pokutu vo výške sankcie uloženej kontrolným orgánom odberateľovi a zároveň odberateľovi vzniká právo na odstúpenie od tejto zmluvy. Odberateľ je oprávnený uplatniť si zmluvnú pokutu podľa predchádzajúcej vety tohto bodu voči dodávateľovi aj opakovane. 
6. Dohodnuté sankcie uhradí povinná strana nezávisle od toho, či a v akej výške vznikne druhej strane škoda.
7. Dohodnuté sankcie sa povinná strana zaväzuje uhradiť strane oprávnenej do tridsiatich (30) kalendárnych dní odo dňa ich uplatnenia.

Článok XI
Doručovanie
1. Doručením sa rozumie prijatie zásielky zmluvnou stranou, ktorej bola adresovaná v prípade zásielky doručovanej poštou, resp. zaslanie elektronickej zásielky na adresu kontaktnej osoby uvedenú v záhlaví tejto zmluvy alebo na inú e‑mailovú adresu uvedenú v tejto zmluvy pre konkrétnu povinnosť v prípade elektronickej zásielky. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň,
a) v ktorom táto zmluvná strana ju odoprela prijať;
b) [bookmark: bookmark204]ktorým márne uplynula odberná lehota pre jej vyzdvihnutie si na pošte alebo;
c) [bookmark: bookmark205]v ktorý sa vrátila odosielateľovi s vyznačenou poznámkou „adresát sa odsťahoval“, „adresát je neznámy“ alebo inou poznámkou, ktorá podľa poštového poriadku znamená nedoručiteľnosť zásielky.
2. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala, a to za predpokladu, že boli odosielané na kontaktné mailové adresy uvedené tejto zmluve.
3. Zmluvné strany sú povinné navzájom si oznámiť zmeny adresy na doručovanie a zmeny elektronickej adresy (e-mail)  v lehote 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok XII 
Mimosúdne riešenie sporov 
1. Odberateľ je oprávnený predložiť ÚRSO na mimosúdne riešenie spor s dodávateľom alebo PDS, ak sa ohľadom predmetu sporu uskutočnilo reklamačné konanie a odberateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na všeobecný súd tým nie je dotknutá. 
2. Návrh na začatie mimosúdneho riešenia sporu sa doručí na adresu sídla ÚRSO alebo elektronicky na adresu urso@urso.gov.sk. 
3. Návrh na začatie mimosúdneho riešenia sporu musí obsahovať náležitosti podľa zákona č. 250/2012 Z. z. o regulácii v sieťových odvetviach (ďalej len „zákon o regulácii“). 
4. Návrh na začatie mimosúdneho riešenia sporu predloží odberateľ ÚRSO bez zbytočného odkladu, najneskôr do 45 kalendárnych dní od doručenia vybavenia reklamácie. 
5. Dodávateľ alebo PDS a odberateľ ako účastníci riešenia sporu sú povinní a oprávnení navrhovať dôkazy a ich doplnenie, predkladať podklady potrebné na vecné posúdenie sporu. 

[bookmark: bookmark53]Článok XIII
[bookmark: bookmark51][bookmark: bookmark52][bookmark: bookmark54]Záverečné ustanovenia
1. Zmluvné strany sa dohodli, že právny vzťah založený touto zmluvou sa riadi aj Všeobecnými obchodnými podmienkami dodávateľa výlučne subsidiárne, a to len v rozsahu, v akom nie sú v rozpore s touto zmluvou, jej účelom, výsledkom verejného obstarávania a právnym postavením odberateľa, ktorých znenie platné a účinné v deň uzavretia tejto zmluvy, tvorí Prílohou č. 2 tejto zmluvy. 
1. Zmluvné strany sa dohodli, že na právne vzťahy vyplývajúce a vznikajúce z tejto zmluvy sa vzťahujú aj ustanovenia zákona o energetike, zákona o regulácii, vyhlášky Úradu pre reguláciu sieťových odvetví č. 208/2023 Z. z., ktorou sa ustanovujú pravidlá pre fungovanie vnútorného trhu s plynom, obsahové náležitosti prevádzkového poriadku prevádzkovateľa siete a prevádzkovateľa zásobníka a rozsah obchodných podmienok, ktoré sú súčasťou prevádzkového poriadku prevádzkovateľa siete a ďalšie súvisiace právne predpisy, PP PDS, na ktoré sú OM pripojené; PP PDS tvoria neoddeliteľnú prílohu č. 4 tejto zmluvy. Práva a povinnosti, ktoré nie sú upravené touto zmluvou jej prílohami alebo vyššie uvedenými predpismi sa spravujú Obchodným zákonníkom.
2. Zmluvné strany sa dohodli, že pre účely tejto zmluvy majú odborné pojmy a terminológia význam v súlade so zákonom o energetike.
3. [bookmark: bookmark56][bookmark: bookmark57]Pokiaľ nie je v tejto zmluve uvedené inak, je možné ju meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať za zmluvné strany v tejto veci.
4. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom nasledujúcim po dni jej zverejnenia v centrálnom registri zmlúv podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov. 
5. [bookmark: bookmark58]Žiadna zo zmluvných strán nemôže bez predchádzajúceho písomného súhlasu druhej zmluvnej strany priamo alebo nepriamo meniť záväzkový vzťah založený touto zmluvou alebo postúpiť práva z tejto zmluvy ani postúpiť pohľadávky voči druhej strane vzniknuté zo zmluvy alebo na základe zmluvy. 
6. Táto zmluva je vyhotovená v 3 rovnopisoch, pričom odberateľ obdrží dve vyhotovenia a dodávateľ obdrží jedno vyhotovenie.
7. Všetky ustanovenia tejto zmluvy, vrátane príloh, je potrebné vykladať vo vzájomnej súvislosti. Ak niektoré ustanovenie je, prípadne sa stane neplatným alebo nevymožiteľným, jeho neplatnosťou alebo nevymožiteľnosťou nie je dotknutá platnosť ostatných ustanovení tejto zmluvy. Na takéto ustanovenia sa aplikujú ustanovenia príslušných právnych predpisov, ktoré svojim obsahom a zmyslom najlepšie zodpovedajú účelu sledovanému zmluvnými stranami pri uzatváraní tejto zmluvy.
8. V prípade rozporu medzi ustanoveniami tejto zmluvy a jej prílohami má prednosť ustanovenie, ktoré je pre odberateľa priaznivejšie. Ustanovenia príloh ani dokumentov dodávateľa či PDS nemožno vykladať tak, aby zakladali odberateľovi platobnú povinnosť, sankciu alebo obmedzenie práv, ktoré nie sú výslovne a jednoznačne uvedené v hlavnom texte tejto zmluvy.
9. [bookmark: bookmark59]Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.
10. Neoddeliteľnými prílohami k tejto zmluve sú:
Príloha č. 1 – Zoznam odberných miest odberateľa
Príloha č. 2 – Všeobecné obchodné podmienky dodávateľa použiteľné výlučne v rozsahu podľa čl. I bodu 5 tejto zmluvy
Príloha č. 3 – Cena za dodávku zemného plynu
Príloha č. 4 – Prevádzkový poriadok PDS
Príloha č. 5 – Zoznam subdodávateľov
Príloha č. 6 – Postup pri stanovení SOPSp
Príloha č. 7 - Osobitné povinnosti pre OM vykurovacieho charakteru (príloha bude vyplnená relevantnými odberateľmi do 30 dní odo dňa účinnosti zmluvy)

	V Bratislave, dňa 
	V ....................... dňa

	

.....................................................
	

........................................................................








Príloha č. 3 – Cena za dodávku zemného plynu
Ustanovenia tejto prílohy sa použijú len v rozsahu, v akom nie sú v rozpore s hlavným textom zmluvy. Táto príloha nezakladá dodávateľovi právo na žiadnu sankciu, prirážku, dofakturáciu, poplatok za predčasné ukončenie, náhradu ušlého zisku ani inú obdobnú platbu, ak by takéto právo bolo v rozpore s článkom IV, článkom VI alebo článkom X zmluvy.
1. Zmluvná cena pre Odberné miesta Veľkoodberu (ďalej len „OMV“)
Štruktúra ceny
Cena pozostáva zo súčtu ceny za služby súvisiace s distribúciou, ceny za služby súvisiace s prepravou a ceny za služby obchodníka.
1.1. Cena za služby súvisiace s distribúciou
1.1.1. Cenu za služby súvisiace s distribúciou pre príslušné OMV určuje dodávateľ v zmysle platného Rozhodnutia Úradu pre reguláciu sieťových odvetví (ďalej len „ÚRSO“), ktorým sa spoločnosti SPP - distribúcia, a.s. ako prevádzkovateľovi distribučnej siete určujú tarify za prístup do distribučnej siete a distribúciu plynu a poskytovanie podporných služieb v plynárenstve (ďalej len „Rozhodnutie“) v závislosti od ZM.
1.1.2. Cena za služby súvisiace s distribúciou pozostáva z fixnej mesačnej sadzby (FMSD), z ročnej sadzby za výkon (VSD) a zo sadzby za odobratý plyn (SOPD). 
1.1.3. Jednotlivé zložky ceny za služby súvisiace s distribúciou sú určené v zmysle Rozhodnutia platného k poslednému dňu jednotlivého fakturačného obdobia nasledovne:
FMSD - 	je rovná fixnej sadzbe za mesiac danej podľa Rozhodnutia.
VSD - 	sadzba vyjadrená v EUR za jednotku dohodnutého DMM, ktorá je súčtom ročnej sadzby za prístup do vysokotlakovej distribučnej siete a ročnej sadzby za dennú distribučnú kapacitu na odbernom mieste, prípadne iných aplikovateľných sadzieb vzťahujúcich sa k DMM podľa Rozhodnutia. V prípade, ak sú sadzby v Rozhodnutí určené v inej jednotke, ako je jednotka dohodnutého DMM, pre potreby ich prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzieb bude použitá hodnota vypočítaná ako aritmetický priemer denných hodnôt spaľovacieho tepla objemového zverejnených PDS na svojom webovom sídle, a to za obdobie kalendárneho roka predchádzajúceho 1.dňu príslušného fakturačného obdobia podľa tejto zmluvy.
SOPD -	je variabilná sadzba za každú distribuovanú kWh, daná podľa Rozhodnutia. 
Výsledná VSD a SOPD sa zaokrúhli na päť desatinných miest podľa matematických pravidiel pre zaokrúhľovanie.
1.1.4. V prípade vydania nového Rozhodnutia alebo zmeny obsahu Rozhodnutia, ktorého dôsledkom je zmena ktorejkoľvek z hodnôt FMSD, VSD a/alebo SOPD,  dodávateľ upraví cenu za služby súvisiace s distribúciou alebo jej jednotlivé zložky v zmysle zmeneného Rozhodnutia. 
1.1.5. V prípade vydania nového Rozhodnutia alebo zmeny obsahu Rozhodnutia, ktorá svojou povahou alebo rozsahom neumožní dodávateľovi upraviť cenu v zmysle bodu 1.1.4., je odberateľ povinný zaplatiť dodávateľovi jednotlivé zložky ceny za služby súvisiace s distribúciou podľa Rozhodnutia tak, ako keby mal pre toto obdobie uzavretú samostatnú zmluvu o distribúcii plynu pre ZM dohodnuté pre jednotlivé OM. Odberateľ je povinný zaplatiť dodávateľovi cenu za služby súvisiace s distribúciou plynu do jednotlivých OM určenú v súlade s predošlou vetou odo dňa účinnosti zmeny Rozhodnutia.
1.1.6. Ak je dodávka zabezpečovaná distribúciou plynu cez jednu alebo viacero nadväzujúcich distribučných sietí, dodávateľ má od odberateľa okrem vyššie uvedeného právo aj na úhradu nákladov spojených s distribúciou plynu do OMV odberateľa cez všetky takéto nadväzujúce distribučné siete, v rozsahu ako keby mal odberateľ uzavreté samostatné zmluvy o distribúcii plynu so všetkými dotknutými prevádzkovateľmi distribučných sietí, cez ktoré sa realizuje dodávka plynu do OMV odberateľa. Tieto náklady sú určené na základe cien za prístup do distribučnej siete a distribúciu plynu schválených ÚRSO pre prevádzkovateľov nadväzujúcich distribučných sietí, resp. na základe ich príslušných cenníkov.
1.2. Cena za služby súvisiace s prepravou
1.2.1. Cenu za služby súvisiace s prepravou pre príslušné OM určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby.
1.2.2.  V prípade zavedenia ďalších poplatkov alebo zmeny existujúcich poplatkov súvisiacich s prepravou plynu na prepravnej trase z obchodného bodu THE na slovenský domáci bod oproti stavu pri podpise tejto zmluvy, má dodávateľ právo zohľadniť navýšenie ceny za služby súvisiace s prepravou z dôvodu uplatnenia tohto poplatku v mesiaci nasledujúcom po oznámení takejto zmeny odberateľovi s poukazom na rozhodnutia príslušných orgánov, resp. príslušný právny predpis alebo cenník prevádzkovateľa prepravnej siete.

1.3. Cena za služby obchodníka
1.3.1. Cena za služby obchodníka pozostáva zo sadzby za odobratý plyn (SOPO). 
1.3.2. Jednotlivé zložky platné pre príslušné Obdobie OM sú dohodnuté nasledovne:
Podľa podmienok dohodnutých v tejto prílohe má odberateľ možnosť požiadať o ocenenie množstiev do výšky množstva vopred dohodnutého s použitím burzového indexu THEcal.v zmysle prílohy č. 6 tejto zmluvy. 
Hodnotu SOPO, ktorá je platná pre príslušný kalendárny rok, vypočíta dodávateľ použitím vzorca dohodnutého s odberateľom nasledovne:

kde
SOPSp – sadzba za odobratý plyn v EUR/kWh, ktorou sa oceňuje príslušné množstvo energie v plyne VSp na základe príslušnej požiadavky p, zrealizovanej v súlade s týmto bodom,
VSp –	množstvo energie v plyne v kWh uvedené v príslušnej zrealizovanej požiadavke p na príslušný kalendárny rok, vrátane prípadnej automatickej požiadavky podľa tohto bodu, ktoré sa oceňuje príslušnou sadzbou SOPSp určenou v zmysle tohto bodu,
VQ –	množstvo energie v plyne v kWh dohodnuté pre príslušný kalendárny rok v bode 3 Prílohy č. 6 tejto zmluvy,
p - 	predstavuje príslušnú požiadavku zrealizovanú v súlade s týmto bodom,
n - 	celkový počet zrealizovaných požiadaviek pre príslušný kalendárny rok v súlade s týmto bodom, vrátane prípadnej automatickej požiadavky podľa tohto bodu.
Hodnotu SOPSp pre príslušné OM vypočíta dodávateľ použitím vzorca dohodnutého s odberateľom nasledovne:  
SOPSp = (THECal + aditívum/1000 (EUR/kWh)
kde
THEcal -  je hodnota ročného produktu THE Cal na burze v deň realizácie 	
Aditívum –  cena v eurách/MWh, t. j. absolútny príplatok k referenčnej cene v eurách/MWh bez spotrebnej dane a DPH zaokrúhlený na dve desatinné miesta, ktorý bol výsledkom elektronickej aukcie v danej zákazke.
1.3.3. Výška aditívu dodávateľa pre celú dobu trvania zmluvy je ........... eur bez DPH/MWh.
2. Zmluvná cena pre odberné miesta maloodberu (ďalej len „OMM“)
Štruktúra ceny
Cena pozostáva zo súčtu ceny za služby súvisiace s distribúciou, ceny za služby súvisiace s prepravou a ceny za služby obchodníka.
Odberateľ si s dodávateľom dohodol pre jednotlivé OMM podľa príslušných odberových pomerov druh tarify, uvedený v prílohe č.1 tejto zmluvy. Pre účely tejto zmluvy je pojem druh tarify použitý ako označenie zloženej ceny, t.j. M1 až M8, ktorý je dohodnutý medzi odberateľom a dodávateľom pre potreby ocenenia dodávky plynu do OMM. 
2.1. Cena za služby súvisiace s distribúciou
2.1.1. Cena za služby súvisiace s distribúciou pozostáva z fixnej mesačnej sadzby (FMSD) a zo sadzby za odobratý plyn (SOPD).
2.1.2. Dodávateľ použije pri ocenení dodávky plynu do príslušného OMM jednotlivé zložky ceny za služby súvisiace s distribúciou určené vo zverejnenom Cenníku dodávateľa, platnom v čase dodávky plynu, v ktorom je určená cena za služby súvisiace s distribúciou plynu v súlade s platným Rozhodnutím. 
2.1.3. Ak je dodávka plynu zabezpečovaná distribúciou plynu cez jednu alebo viacero nadväzujúcich distribučných sietí, dodávateľ má od odberateľa plynu okrem vyššie uvedeného právo aj na úhradu nákladov spojených s distribúciou plynu do OMM odberateľa cez všetky takéto nadväzujúce distribučné siete, v rozsahu ako keby mal odberateľ uzavreté samostatné zmluvy o distribúcii plynu so všetkými dotknutými prevádzkovateľmi distribučných sietí, cez ktoré sa realizuje dodávka plynu do OMM odberateľa. Tieto náklady sú určené na základe cien za prístup do distribučnej siete a distribúciu plynu schválených ÚRSO pre prevádzkovateľov nadväzujúcich distribučných sietí, resp. na základe ich príslušných cenníkov.
2.1.4. Dohoda o zmluvnom množstve na jednotlivom OMM je uzavretá výlučne na účely použitia zvýhodnených sadzieb zložky ceny SOPO podľa článku 1.3. a nemá dopad na povinnosť odberateľa plynu zaplatiť dodávateľovi plynu spolu s cenou za dodávku plynu podľa tejto zmluvy a cenníka aj ďalšie s predmetom zmluvy súvisiace platby (a) ak svojím odberom plynu alebo iným konaním, resp. nekonaním spôsobil vznik skutočnosti a potrebu uskutočnenia ďalších úkonov (služieb) zo strany dodávateľa plynu alebo prevádzkovateľa distribučnej siete, a tieto sú spoplatňované podľa príslušného cenníka resp. prevádzkového poriadku, alebo (b) ak vznikne dodávateľovi plynu povinnosť takéto platby uhrádzať voči prevádzkovateľovi distribučnej siete.
2.2. Cena za služby súvisiace s prepravou
2.2.1. Cenu za služby súvisiace s prepravou pre príslušné OM určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby.
2.2.2.  V prípade zavedenia ďalších poplatkov alebo zmeny existujúcich poplatkov súvisiacich s prepravou plynu na prepravnej trase z obchodného bodu THE na slovenský domáci bod oproti stavu pri podpise tejto zmluvy, má dodávateľ právo zohľadniť navýšenie ceny za služby súvisiace s prepravou z dôvodu uplatnenia tohto poplatku v mesiaci nasledujúcom po oznámení takejto zmeny odberateľovi s poukazom na rozhodnutia príslušných orgánov, resp. príslušný právny predpis alebo cenník prevádzkovateľa prepravnej siete.
2.3. Cena za služby obchodníka
2.3.1. Cena za služby obchodníka pre príslušné OMM pozostáva zo sadzby za odobratý plyn (SOPO). SOPO je dohodnutá podľa bodu 1.3.2. 
[bookmark: _Hlk119485642]Pre potreby uplatnenia dohodutého spôsobu ocenenia, ako aj pre potreby mesačnej fakturácie pre OMM dodávateľ použije mesačné virtuálne odpočty vykonané prevádzkovateľom distribučnej siete (PDS), pričom náklady za ich zabezpečenie v súlade s Katalógom služieb a Cenníkom externých služieb PDS budú následne refakturované odberateľovi.
SOPO podľa bodu 1.3.2. sa neuplatní v prípade, ak dodávka plynu v jednotlivom OMM odberateľa (celá alebo jej časť) bude podliehať cenovej regulácii v zmysle platných legislatívnych predpisov, a to vzhľadom na subjekt odberateľa alebo použitie odobratého plynu, a cena stanovená podľa bodu 1.3.2. bude v rozpore s cenovou reguláciou. Dodávateľ v takomto prípade ocení dodávku plynu podľa cenníka dodávateľa platného pre ocenenie dodávky plynu za regulované ceny. V prípade, ak cenovej regulácii podľa predošlej vety bude podliehať iba časť dodávaného objemu plynu, pre ocenenie ostatnej časti dodávky plynu do OMM použije dodávateľ ceny podľa platného Cenníka; nárok na SOPO v zmysle bodu 1.3.2. vo vzťahu k dotknutému OMM tým odberateľovi zaniká.
3. Vyhodnotenie množstiev
3.1. Dodávateľ má právo vyhodnotiť SZM po skončení každého Vyhodnocovacieho obdobia, a to spôsobom a s dôsledkami uvedenými v tomto bode. 
Ak odberateľ za príslušné Vyhodnocovacie obdobie odoberie množstvo energie v plyne menšie ako SZMmin, dodávateľ je oprávnený po vykonaní vyhodnotenia zvýšiť cenu za každú kWh odobratej energie počas tohto Vyhodnocovacieho obdobia až o výšku určenú nasledovne:


kde
ZC – 	maximálne zvýšenie ceny za skutočne odobraté množstvo energie v plyne v príslušnom Vyhodnocovacom období v EUR/kWh,
k -	koeficient pre potreby použitia sadzby za odobratý plyn SOPO pri výpočte ZC a pri výpočte platby P podľa tohto bodu,
X – 	skutočne odobraté množstvo energie v plyne za príslušné Vyhodnocovacie obdobie za všetky OM v kWh, pričom minimálna hodnota X je 1,
SOPO –	sadzba za odobratý plyn dohodnutá v bode 1.3.2. tejto prílohy platná pre posledný mesiac príslušného Vyhodnocovacieho obdobia, resp. v prípade ukončenia zmluvy pred uplynutím Vyhodnocovacieho obdobia platná bezprostredne pred ukončením tejto zmluvy,
Y – 	hodnota zmluvne dohodnutého množstva v kWh pre potreby výpočtu ZC a platby P. 
Pre príslušné Vyhodnocovacie obdobie, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „Y“ rovné SZMmin a koeficient „k“ určený vo výške 0,5.
Dohoda o pravidle pre vyhodnotenie množstva odobratého plynu v zmysle tohto bodu vychádza z deklarácie odberateľa, že dodávateľ bude výlučným dodávateľom plynu na príslušných OM odberateľa po dobu trvania tejto zmluvy. V prípade, ak by počas trvania tejto zmluvy došlo k zmene počtu dodávateľov na ktoromkoľvek príslušnom OM, je odberateľ o tejto skutočnosti povinný informovať dodávateľa bez zbytočného odkladu. Pravidlá pre vyhodnotenie množstva odobratého plynu v zmysle tohto bodu sa v takom prípade v príslušnom Vyhodnocovacom období upravia tak, že dodávateľ použije pre výpočet ZC a platby P množstvo „Y“ rovné SZM a koeficient „k“ vo výške 1.
V prípade, ak odberateľ v príslušnom Vyhodnocovacom období neodoberie žiadnu kWh odobratej energie v plyne, t.j. X = 0, je dodávateľ oprávnený po vykonaní vyhodnotenia vyfakturovať odberateľovi platbu (P) vypočítanú nasledovne:

3.2. V prípade ukončenia zmluvy pred uplynutím Vyhodnocovacieho obdobia má dodávateľ právo vyhodnotiť SZM za všetky OM za obdobie všetkých nevyhodnotených Vyhodnocovacích období v zmysle bodu 3.1. ku dňu ukončenia zmluvy. 
3.3. V prípade, ak kumulovaný skutočný odber odberateľa počas príslušného Vyhodnocovacieho obdobia presiahne SZMmax, dodávateľ je oprávnený oceniť každú kWh odobratej energie v príslušnom fakturačnom období nad SZMmax 2-násobkom sadzby SOPMAvg, ktorá sa vypočíta nasledovne:
SOPMAvg = THEMAvg / 1000   [EUR/kWh] 
kde  
THEMAvg -	znamená aritmetický priemer hodnoty THE Month Settlement Price zverejnenej na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke eex.com v časti Market Data/Market Data hub
V prípade, že sa umiestnenie príslušnej hodnoty THE, resp. názov príslušného produktu zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia.
	V prípade, že v čase stanovenia ceny nie je k dispozícii niektorá z hodnôt potrebná pre výpočet THEMAvg, nakoľko táto nebola na stránke eex.com zverejnená, dodávateľ použije hodnotu z iného dostupného zdroja zverejňujúceho požadované ceny príslušnej komoditnej burzy.
Takto zvýšenú cenu pre jednotlivé OM dodávateľ upraví v prvý Deň každého kalendárneho mesiaca a je účinná vždy od prvého dňa do posledného dňa príslušného kalendárneho mesiaca.  
3.4. Ak odberateľ v ktoromkoľvek Dni na ktoromkoľvek OM odoberie množstvo plynu presahujúce DMM uvedené pre príslušné OM v zmluve, odberateľ zaplatí dodávateľovi za určený počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného Rozhodnutia, ktorú by bol povinný zaplatiť, keby mal pre toto obdobie uzavretú samostatnú zmluvu o distribúcii plynu do príslušného OM. 
Ak počas daného mesiaca v ktoromkoľvek Dni odberateľ odobral množstvo plynu presahujúce DMM  uvedené v zmluve na jednom alebo viacerých OM a súčasne v tomto Dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného Rozhodnutia, odberateľ popri poplatku uvedenom v prvej vete tohto bodu zaplatí pre tento Deň za objem prekročenia DMM nad príslušný limit na každom príslušnom OM aj poplatok za prekročenie dennej distribučnej kapacity na vstupnom bode v sadzbe určenej v zmysle platného Rozhodnutia. V prípade, ak je ročná sadzba za prístup do vysokotlakovej distribučnej siete v Rozhodnutí určená v inej jednotke, ako je jednotka dohodnutého DMM, pre potreby jej prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzby bude použitá hodnota vypočítaná ako aritmetický priemer denných hodnôt spaľovacieho tepla objemového zverejnených PDS na svojom webovom sídle, a to za obdobie kalendárneho roka predchádzajúceho 1. dňu príslušného fakturačného obdobia podľa tejto zmluvy.  Výsledná sadzba sa zaokrúhli na 5 desatinných miest podľa matematických pravidiel pre zaokrúhľovanie. Ak dôjde k prekročeniu dennej distribučnej kapacity z dôvodu zmeny letného času na stredoeurópsky čas, dodávateľ pri vyhodnotení prekročenia zohľadní, že Deň trvá v tomto prípade 25 hodín.
Pre vylúčenie pochybností zmluvné strany deklarujú, že uplatnenie sadzieb a poplatkov podľa tohto bodu sa nepovažuje za uplatnenie sankcie, ale za uplatnenie poplatku za dodávku plynu nad zmluvne dohodnuté DMM.
4. Uplatnenie zložiek cien pre OMV
4.1. Dodávateľ má právo uplatniť príslušnú fixnú mesačnú sadzbu (FMS) pre jednotlivé OM počas príslušného Obdobia OM, a to za každý kalendárny mesiac. V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel príslušnej FMS pripadajúci na toto obdobie pri rovnomernom rozpočítaní tejto sadzby na jednotlivé dni mesiaca. V prípade ukončenia, resp. začatia odberu v priebehu mesiaca sa príslušná FMS za daný mesiac fakturuje vo výške stanovenej v príslušných bodoch článku 1. tejto prílohy.
4.2. Dodávateľ má právo uplatniť prílušnú výkonovú sadzbu (VS) pre jednotlivé OM počas príslušného Obdobia OM. Ročná platba vzťahujúca sa k príslušnej VS sa vypočíta ako súčin DMM dohodnutého pre jednotlivé OM v prílohe č. 1 tejto zmluvy a príslušnej hodnoty VS. Mesačná platba vzťahujúca sa k príslušnej VS sa vypočíta ako 1/12 ročnej platby vzťahujúcej sa k príslušnej hodnote VS. 
V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel mesačnej platby vzťahujúcej sa k príslušnej VS pripadajúci na toto obdobie pri rovnomernom rozpočítaní mesačnej platby vzťahujúcej sa k tejto sadzbe na jednotlivé dni mesiaca. 
V prípade ukončenia, resp. začatia odberu v priebehu mesiaca sa príslušnú VS za daný mesiac fakturuje vo výške mesačnej platby vzťahujúcej sa k tejto sadzbe. 
4.3. Platby za odobraté množstvo energie v plyne sa pre príslušné OM vypočítajú ako súčiny skutočne odobratého množstva energie v plyne počas príslušného fakturačného obdobia a hodnôt príslušných sadzieb za odobratý plyn platných pre príslušný kalendárny mesiac.
5. Uplatnenie zložiek cien pre OMM
5.1. Príslušná fixná mesačná sadzba sa uplatňuje v mesiacoch, v ktorých je zmluva účinná. Dodávateľ plynu uplatňuje príslušnú fixnú mesačnú sadzbu podľa odberateľom zvoleného a dohodnutého druhu tarify odo dňa vykonania pripojenia OPZ do distribučnej siete. Fixná mesačná sadzba sa fakturuje za každý mesiac príslušného fakturačného obdobia, pričom pre neucelené časti kalendárnych mesiacov sa fakturuje za každý začatý deň dodávky tak, že fixná mesačná sadzba sa vydelí počtom dní v danom kalendárnom mesiaci a vynásobí počtom dní, počas ktorých bola zmluva, prípadne prihláška k odberu plynu účinná. Dodávateľ plynu neuplatňuje fixnú mesačnú sadzbu za obdobie odberateľom plynu vopred písomne oznámenej rekonštrukcie OPZ, pri ktorej PDS vykoná na žiadosť odberateľa plynu demontáž určeného meradla. Dodávateľ plynu neuplatňuje fixnú mesačnú sadzbu za obdobie rekonštrukcie časti distribučnej siete, cez ktorú sa dopravuje plyn do odberného miesta odberateľa plynu, pri ktorej PDS vykoná demontáž určeného meradla. 
5.2. Príslušná sadzba za odobratý plyn sa odberateľovi fakturuje za jednotku dodaného množstva energie v plyne. 
5.3. Odber plynu za príslušné obdobie dodávky bude ocenený cenami platnými v danom období dodávky plynu podľa príslušného druhu tarify.
5.4. Počas príslušného Vyhodnocovacieho obdobia nie je možné meniť dohodnutý druh tarify pre príslušné OMM.



















Príloha č. 6 - Postup pri stanovení SOPSp

1. Táto príloha stanovuje množstvá VQ dohodnuté pre príslušný kalendárny rok, ktoré odberateľ požaduje oceniť a nakúpiť v cene podľa burzového indexu THE CAL Natural Gas Futures, dostupného na https://www.eex.com/en/market-data/market-data-hub.

2. Dodávateľ pre príslušný kalendárny rok realizuje nižšie uvedené nákupy automaticky v poslednú pracovnú kalendárnu stredu príslušného mesiaca uvedeného v harmonograme, a to na základe osobitného pokynu odberateľa alebo splnomocnenej osoby alebo bez potreby osobitného pokynu, potvrdenia alebo schválenia zo strany odberateľa alebo splnomocnenej osoby, pokiaľ splnomocnená osoba podľa článku VIII bodov 16. a 17. zmluvy nedoručí dodávateľovi výslovný písomný pokyn, ktorým určí inak. Ak posledná pracovná kalendárna streda príslušného mesiaca uvedeného v harmonograme nie je obchodným dňom na burze, dodávateľ je povinný zrealizovať nákup v najbližší predchádzajúci obchodný deň na burze, pokiaľ splnomocnená osoba nedoručí dodávateľovi výslovný písomný pokyn, ktorým určí inak.

Vo vzťahu k nákupom plánovaným pre kalendárny rok dodávky 2027 a pre časť kalendárneho roka dodávky 2028 je splnomocnená osoba oprávnená najneskôr do 12:00 hod. pracovného dňa bezprostredne predchádzajúceho dňu realizácie príslušného nákupu doručiť dodávateľovi záväzný písomný pokyn, ktorým určí, potvrdí, zmení alebo spresní realizáciu príslušného nákupu. 

Na účely tejto prílohy sa za písomný pokyn splnomocnenej osoby považuje aj pokyn doručený e-mailom z e-mailovej adresy oznámenej odberateľom alebo splnomocnenou osobou dodávateľovi ako kontaktná e-mailová adresa pre účely nákupu. Dodávateľ je povinný bezodkladne, najneskôr však v ten istý pracovný deň, potvrdiť prijatie takého pokynu odberateľovi a splnomocnenej osobe. Ak dodávateľ prijatie pokynu odberateľovi a splnomocnenej osobe v zmysle predchádzajúcej vety nepotvrdí, pokyn sa považuje za potvrdený a pre dodávateľa záväzný v nasledujúci kalendárni deň. Dodávateľ je povinný poskytnúť odberateľovi a splnomocnenej osobe riadnu a včasnú súčinnosť smerujúcu k zabezpečeniu udelenia takéhoto pokynu, najmä je povinný primerane vopred upozorniť splnomocnenú osobu a odberateľa na každý blížiaci sa termín realizácie príslušného nákupu. Dodávateľ je zároveň povinný priebežne sledovať vývoj relevantných trhových cien zemného plynu, najmä vývoj príslušných THE CAL Natural Gas Futures, a v prípade, ak podľa jeho odbornej starostlivosti nastane alebo sa javí ako pravdepodobná cenovo priaznivá príležitosť na realizáciu nákupu alebo ocenenia množstva VQ, bez zbytočného odkladu na túto skutočnosť písomne upozorniť odberateľa a splnomocnenú osobu. Súčasťou upozornenia musí byť najmä označenie príslušného produktu, aktuálna alebo indikatívna cena, porovnanie s predchádzajúcim vývojom ceny, stručné odôvodnenie odporúčania dodávateľa a lehota, v ktorej je podľa dodávateľa vhodné rozhodnúť o prípadnom pokyne. Upozornenie dodávateľa podľa predchádzajúcej vety nemá povahu pokynu na nákup alebo ocenenie a nezakladá dodávateľovi oprávnenie realizovať nákup alebo ocenenie bez výslovného pokynu splnomocnenej osoby, okrem prípadov, keď sa uplatní automatický harmonogram realizácie nákupov. Ak dodávateľ nesplní povinnosť upozorniť odberateľa a splnomocnenú osobu na blížiaci sa termín realizácie nákupu alebo na cenovo priaznivú príležitosť, nie je oprávnený voči odberateľovi uplatňovať žiadne sankcie, prirážky, náhradu škody, náhradu ušlého zisku ani iné finančné plnenia z dôvodu, že pokyn na nákup alebo ocenenie nebol udelený alebo bol udelený neskôr. 

Harmonogram nákupu: 

Rok 2027

1) na základe pokynu splnomocnenej osoby na nákup 1/3 VQ ocenené THE CAL-27 Natural Gas Futures v deň realizácie, 
2) na základe pokynu splnomocnenej osoby na nákup 1/3 VQ ocenené THE CAL-27 Natural Gas Futures v deň realizácie,
3) na základe pokynu splnomocnenej osoby na nákup 1/3 VQ ocenené THE CAL-27 Natural Gas Futures v deň realizácie, 
 
Rok 2028

1) na základe pokynu splnomocnenej osoby na nákup 1/5 VQ ocenené THE CAL-28 Natural Gas Futures v deň realizácie,
2) na základe pokynu splnomocnenej osoby na nákup 1/5 VQ ocenené THE CAL-28 Natural Gas Futures v deň realizácie,
3) v apríli 2027 nákup 1/5 VQ ocenené THE CAL-28 Natural Gas Futures v deň realizácie 
4) v júni 2027 nákup 1/5 VQ ocenené THE CAL-28 Natural Gas Futures v deň realizácie 
5) v auguste 2027 nákup 1/5 VQ ocenené THE CAL-28 Natural Gas Futures v deň realizácie 

Rok 2029

1) v júni 2027 nákup 1/5 VQ ocenené THE CAL-29 Natural Gas Futures v deň realizácie    
2) v auguste 2027 nákup 1/5 VQ ocenené THE CAL-29 Natural Gas Futures v deň realizácie 
3) v apríli 2028 nákup 1/5 VQ ocenené THE CAL-29 Natural Gas Futures v deň realizácie 
4) v júni 2028 nákup 1/5 VQ ocenené THE CAL-29 Natural Gas Futures v deň realizácie 
5) v auguste 2028 nákup 1/5 VQ ocenené THE CAL-29 Natural Gas Futures v deň realizácie 

Rok 2030

1) v júni 2028 nákup 1/5 VQ ocenené THE CAL-30 Natural Gas Futures v deň realizácie    
2) v auguste 2028 nákup 1/5 VQ ocenené THE CAL-30 Natural Gas Futures v deň realizácie 
3) v apríli 2029 nákup 1/5 VQ ocenené THE CAL-30 Natural Gas Futures v deň realizácie 
4) v júni 2029 nákup 1/5 VQ ocenené THE CAL-30 Natural Gas Futures v deň realizácie 
5) v auguste 2029 nákup 1/5 VQ ocenené THE CAL-30 Natural Gas Futures v deň realizácie 

Výsledná SOPSp sa zaokrúhľuje na päť desatinných miest podľa matematických pravidiel pre zaokrúhľovanie.

Dodávateľ je povinný po každom realizovanom automatickom príkaze zaslať na mailovú adresu: ................. informáciu o ocenení pre daný nákup aj s informáciami o predošlých príkazoch pre príslušný kalendárny rok.

3. Množstvo plynu, ktoré sa oceňuje sadzbou za odobratý plyn SOPSp, je pre jednotlivé kalendárne roky dohodnuté nasledovne:
Obdobie 		VQ [kWh]
1. Rok 2027 		.................
2. Rok 2028 		.................
3. Rok 2029 		.................
4. Rok 2030		.................
Pre vylúčenie pochybností, množstvo plynu vo vyššie uvedenej tabuľke zahŕňa aj množstvo jednotlivých OMM.

4. V prípade, že dodávateľ nezrealizuje nákup alebo ocenenie zemného plynu riadne a včas v rozsahu, termíne alebo za podmienok určených v tejto Prílohe, uplatní sa postup upravený v článku X bod 2 zmluvy.



















Príloha č. 7 – Osobitné povinnosti pre OM vykurovacieho charakteru so ZM nad 645 600 kWh (resp. 60 000 m3) 
1. Vykurovacie krivky a riešenie stavov núdze 
Základnou vykurovacou krivkou je prvá vykurovacia krivka, pri ktorej odberateľ uskutočňuje v príslušnom OM odber plynu do zmluvne dohodnutého denného množstva (DMM). Základná vykurovacia krivka predstavuje denné hodnoty odberov v m3 v príslušnom OM odberateľa v závislosti od dennej teploty ovzdušia v stupňoch Celzia.
Obmedzujúcimi vykurovacími krivkami sú druhá až šiesta vykurovacia krivka, ktoré sú odvodené od základnej vykurovacej krivky a predstavujú zníženie denného odberu v porovnaní so základnou vykurovacou krivkou.
Denné hodnoty odberov v m3 stanovené pre jednotlivé vykurovacie krivky sú pre príslušné OM odberateľa uvedené vo vykurovacej tabuľke v článku 3. tejto prílohy.
Pri obmedzujúcich odberových stupňoch:
1. č. 8 je odberateľ pre OM so ZM nad 645 600 kWh (resp. 60 000 m3) povinný znížiť odber plynu na úroveň bezpečnostného minima, 
Bezpečnostné minimum je najnižšou hodnotou denného odberu plynu na OM odberateľa, ktorá je nevyhnutne potrebná na zaistenie bezpečnosti výrobných zariadení a obsluhy a na zamedzenie vzniku škôd. Pri odbere plynu na úrovni bezpečnostného minima nie je odberateľ oprávnený zabezpečovať výrobu, okrem prípadov, taxatívne uvedených vo vyhláške Ministerstva hospodárstva Slovenskej republiky č. 416/2012 Z.z. v znení neskorších predpisov
(i) § 4 ods. 10, v ktorých je horná hranica hodnoty bezpečnostného minima na odbernom mieste odberateľa musí byť stanovená objektívne, pritom nesmie presiahnuť úroveň najviac 90 % zo základného odberového stupňa;
(ii) § 4 ods. 11, kde bezpečnostné minimum na časť odberu plynu na odbernom mieste využívaného na prevádzku prepravnej siete a v ďalších prípadoch, taxatívne uvedených v § 4 ods. 11, je 100% základného odberového stupňa.
V prípade odberu plynu na rôzne účely v zmysle platnej Vyhlášky, výsledná hodnota bezpečnostného minima sa určí ako súčet hodnôt bezpečnostného minima na časť odberu využívaného na výrobu potravín dennej spotreby pre obyvateľov okrem výroby alkoholických a tabakových výrobkov, spracovanie potravín, ktoré podliehajú rýchlej skaze, zabezpečenie prevádzky živočíšnej výroby s nebezpečenstvom uhynutia hospodárskych zvierat, výrobu tepla pre odberateľov v domácnosti, zabezpečenie nevyhnutných potrieb prevádzky zdravotníckych zariadení, poskytovanie podpornej služby v elektroenergetike v nevyhnutnom rozsahu odsúhlasenom dispečingom prevádzkovateľa prenosovej sústavy a plynárenským dispečingom, prevádzku vodárne alebo čistiarne odpadových vôd, spracovanie, skladovanie a distribúciu ropy a ropných produktov v rozsahu naplnenia potrieb trhu na vymedzenom území, prevádzku asanačného zariadenia a prevádzku krematória (tzv. „preukázateľný účel“) a bezpečnostného minima na časť odberu plynu využívaného na iný účel.
1. č. 9 je odberateľ pre OM so ZM nad 645 600 kWh (resp. 60 000 m3) povinný znížiť odber plynu na nulu, s výnimkou odberateľov zabezpečujúcich bezpečnosť štátu, činnosť ústavných orgánov, výrobu potravín dennej spotreby pre obyvateľstvo okrem výroby alkoholických a tabakových výrobkov, spracovanie potravín, ktoré podliehajú rýchlej skaze, prevádzku živočíšnej výroby s nebezpečenstvom uhynutia hospodárskych zvierat, výrobu alebo skladovanie životu a zdraviu nebezpečných látok a zmesí vyžadujúcich osobitné bezpečnostné podmienky, výrobu tepla pre odberateľov v domácnosti, nevyhnutné potreby prevádzky zdravotníckych zariadení, poskytovanie podpornej služby v elektroenergetike v nevyhnutnom rozsahu odsúhlasenom dispečingom prevádzkovateľa prenosovej sústavy a plynárenským dispečingom, prevádzku prepravnej siete, spracovanie, skladovanie a distribúciu ropy a ropných produktov v rozsahu naplnenia potrieb trhu na vymedzenom území, prevádzku vodární alebo čistiarní odpadových vôd, prevádzku asanačného zariadenia, prevádzku krematória (tzv. „vymedzený účel“), ktorí znižujú odber plynu na úroveň bezpečnostného minima. 
Ak odberateľ využíva plyn aj na iný účel ako vyššie uvedený vymedzený účel, znižuje túto časť odberu plynu na nulu.

Prvým havarijným odberovým stupňom je stupeň č. 10, pri ktorom je nulový odber plynu pre všetkých odberateľov plynu okrem chráneného odberateľa, ktorý vyrába teplo a teplú vodu určené pre domácnosti, zdravotnícke zariadenia, odberateľov plynu v domácnosti, zariadenia sociálnych služieb, zariadenia sociálnoprávnej ochrany detí a sociálnej kurately a organizačné zložky Zboru väzenskej a justičnej stráže. Druhým havarijným odberovým stupňom je stupeň č. 11, pri jeho vyhlásení je dodávka plynu prerušená pre všetkých odberateľov.

1. Regulačné podmienky pre OM so ZM nad 645 600 kWh (resp. 60 000 m3)

	Číslo OM
	Obdobie
od - do
	P-V
	P-T
	OS 8SN
	OS 9SN

	
	
	
	
	Q
	T
	Q
	T

	
	
	
	
	
	
	
	


Vysvetlivky:
P-V – podiel odberu vykurovacieho charakteru (v %)
P-T – podiel odberu technologického charakteru (v %)
Q – údaje o denných množstvách (v m3)
T – časový posun potrebný na zníženie odberu (v hod.)
Odberateľ svojím podpisom potvrdzuje správnosť a pravdivosť regulačných podmienok a vyhlasuje, že v zmysle vyhlášky 416/2012 Z.z. odoberá plyn na účel uvedený v tabuľke nižšie, čo bolo pri stanovení denných množstiev pri vyhlásení odberového stupňa 8 a 9 pre príslušné OM zohľadnené. 
	Číslo OM
	Obdobie od - do
	Účel využitia plynu


[bookmark: _Hlk130998409]Ak je vyhlásený 8. alebo 9. obmedzujúci odberový stupeň, odberateľ je povinný v OM znížiť denný odber technologického charakteru na úroveň prislúchajúcu príslušnému obmedzujúcemu odberovému stupňu. 
Celkový denný odber sa stanoví nasledovne:
V * VK + T
kde
V - % pripadajúce na spotrebu vykurovacieho charakteru
VK –	denné množstvo plynu v m3 prislúchajúce vyhlásenému typu vykurovacej krivky a príslušnej teplote
T - údaje o denných množstvách technologického charakteru pri vyhlásení príslušného obmedzujúceho odberového stupňa (m3)

	Číslo OM
	Obdobie
od - do
	SV
	O-SV
	ZO
	MOT
	Q – letné  (m3/deň)
	Q – zimné – odber pri určenej teplote (°C/m3)

	
	
	
	
	
	
	
	-5
	0
	5
	10


Vysvetlivky:
[bookmark: _Hlk130998470]SV – skupina vykurovania
O-SV – percento odberu plynu využívaného na účely podľa SV
ZO –  zníženie odberu vo vzťahu k prvej vykurovacej krivke (v%)
MOT – minimálna oblastná teplota
Q-letné je denné množstvo plynu slúžiace na ohrev teplej vody mimo vykurovacej sezóny počas letných mesiacov.
Q-zimné je priemerné denne odoberané množstvo plynu, na ktoré má odberateľ nárok pri atmosférických teplotách nižších, ako je teplota ukončujúca vykurovanie.
Denné spotreby, ktoré zodpovedajú skutočnej priemernej dennej atmosférickej teplote a skupine vykurovania, sú vypočítané vo vykurovacej tabuľke.

1. [bookmark: _Hlk130998492]Vykurovacia tabuľka pre OM so ZM nad 645 600 kWh (resp. 60 000 m3)
	Číslo OM
	Obdobie od - do
	Teplota
	1.VK
	2.VK
	3.VK

	
	
	
	
	
	


[bookmark: _Hlk130998511]4.VK 	určuje znížený denný odber plynu na odbernom mieste podľa tretej vykurovacej krivky a prerušenie dodávok plynu pre kategóriu malý podnik
5.VK 	určuje znížený denný odber plynu na odbernom mieste podľa štvrtej vykurovacej krivky a prerušenie dodávok plynu pre kategóriu objekt školy
6.VK	určuje prerušenie dodávok plynu pre všetkých odberateľov plynu okrem odberateľov plynu v domácnosti

